Dnevni bilten 10.05.2017.\nBEOGRAD, 9. maj 2017. (Beta) - Ministar spoljnih poslova Ivica Dačić čestitao je danas građanima Srbije Dan pobede i Dan Evrope i ocenio da će 9. maj ostati simbol herojstva i jedinstva naroda koji su odbranili svet od fašizma. "Moramo ujedinjeni sa svim prijateljima širom sveta braniti naše zajedničke vrednosti - slobodu, demokratiju, bezbednost, ljudska prava i boriti se protiv netrpeljivosti i mržnje. Jer svako od nas nosi veliki teret odgovornosti pred budućim generacijama", navodi se u čestitki. Dačić je naveo da građani Srbije s ponosom treba da pamte svoju "slavnu antifašističku prošlost". "Dužnost nam je da poštujemo, negujemo i čuvamo od zaborava tekovine koje smo dobili u nasleđe od onih koji su živote dali u borbi za slobodu i protiv fašizma. Na idejama antifašizma, slobode, pravde i mira, posle tragedije Drugog svetskog rata, započeta je izgradnja današnje Evropske unije, zajednice evropskih država i naroda kojoj i Srbija pripada, i čijem punopravnom članstvu teži", naveo je Dačić. On je naveo da danas postoje pokušaji relativizacije zločina fašizma i izjednačavanja žrtava i zločinaca i da građani Srbije ne smeju da dopuste da ti pokušaji izmene istoriju i sa svim aktuelnim izazovima dovedu u pitanje "blagodeti mira".\nDAČIĆ, SKOT SAGLASNI DA SVI AKTERI NA ZAPADNOM BALKANU TREBA DA ULOŽE NAPOR ZA STABILNOST\nBEOGRAD, 9. maj 2017. (Beta) - Ministar spoljnih poslova Srbije Ivica Dačić i ambasador SAD u Srbiji Kajl Skot razgovarali su danas o situaciji u regionu i saglasili se da je "neophodno da svi akteri na Zapadnom Balkanu pruže dodatne napore u postizanju pune regionalne stabilnosti". Kako je saopštilo Ministarstvo spoljnih poslova, ambasador Skot izrazio je nadu da će Srbija nastaviti da vodi konstruktivnu regionalnu politiku i još jednom istakao podršku SAD evrointegracijama Srbije, kao i nastavku Briselskog dijaloga Beograda i Prištine. Osim o regionu Skot i Dačić su razmenili mišljenja i o bilateralnim i međunarodnim pitanjima, dodaje se u saopštenju.\nNIKOLIĆ: SRBIJA VOJNOM VEŽBOM U NIKINCIMA POKAZALA KOLIKO BRINE O BEZBEDNOSTI GRADjANA\nNIKINCI, 9. maj 2017. (Beta) - Predsednik Tomislav Nikolić ocenio je da je Srbija današnjom vojnom vežbom na poligonu Nikinci, pokazala koliko brine o bezbednosti i sigurnosti svojih građana. On je novinarima nakon obilaska taktičko-tehničkog zbora naoružanja i vojne opreme u Nikincima kod Rume kazao da retko koja država, osim velikih izvoznika naoružanja, može da se pohvali takvim vojnim programom. "Ovakvim složenim vežbama odvraćamo svakog ko bi pomislio da nanese zlo Srbiji i njenim građanima. Apsolutno sam zadovoljan viđenim na vežbi. Ovakvu višenamensku vežbu može da sprovede samo ozbiljna vojska. Vojska je uvek bila spremna i danas je", rekao je Nikolić.\nNIKOLIĆ ČESTITAO DAN POBEDE PUTINU, TRAMPU, LUKAŠENKU, POROŠENKU, OLANDU I ELIZABETI DRUGOJ\nBEOGRAD, 9. maj 2017. (Beta) - Predsednik Srbije Tomislav Nikolić povodom Dana pobede nad fašizmom uputio je čestitke predsednicima Rusije, SAD, Francuske, Belorusije, Ukrajine i britanskoj kraljici. Nikolić je u čestitki ruskom predsedniku Vladimiru Putinu naveo da je "sovjetska Crvena armija izvojevala najveće pobede i slomila kičmu Hitleru"."Bez epskog žrtvovanja i natčovečanskih podviga sovjetskih trupa, današnjica bi drugačije izgledala. Srpski narod je, zajedno sa jugoslovenskim antifašistima, srazmerno svojoj veličini, dao najveći mogući doprinos. Ponosni smo što smo sa ruskim narodom bili u savezništvu, na strani pravde, u zajedničkoj borbi za oslobođenje, protiv tadašnjeg najvećeg zla", naveo je Nikolić. U čestitki američkom predsedniku Donaldu Trampu, Nikolić je naveo da su se na današnji dan, pre 72 godine, "saveznici trijumfalno izborili za početak novog vremena, bez pošasti nacizma i fašizma". "Našim precima dugujemo slobodu, koju danas uživamo. Dužnost nas potomaka je da na ovaj dan zahvalimo svima koji su žrtvovali svoje živote za naš današnji mir i da odamo počast njihovoj hrabrosti u borbi za jednu bolju civilizaciju. Dozvolite mi, kao predsedniku zemlje pobednice u Drugom svetskom ratu, koja je pružila odlučan otpor okupaciji, da sa Vama podelim svečanost ovog trenutka", naveo je Nikolić. Pres služba predsednika Srbije navela je da je Nikolić Dan pobede nad fašizmom čestitao i predsedniku Francuske Fransoa Olandu, predsedniku Ukrajine Petru Porošenku, predsedniku Belorusije Aleksandru Lukašenku, kao i britanskoj kraljci Elizabeti Drugoj, mada nije navela tekst poruka.\nGOJKOVIĆ I NKODO DANG POTPISALI MEMORANDUM O SARADNjI\nJUŽNA AFRIKA, 9. maj 2017. (Beta) - Predsednica Skupštine Srbije Maja Gojković potpisala je danas sa predsednikom Panafričkog parlamenta Rodzerom Nkodo Dangom u Mirandi, u Južnoj Africi, Memorandum o razumevanju dva parlamenta, što je prvi takav memorandum Skupštine Srbije sa jednom kontinentalnom organizacijom. Kako je saopšteno, Gojković i Danga saglasili su se da potpisivanje Memoranduma o razumevanju dva parlamenta predstavlja početak novog oblika međuparlamentarne saradnje u interesu građana, kao i da očekuju da će uskoro uslediti konkretni koraci u saradnji kroz projekte. Memorandum predviđa da će Narodna skupština i Panafrički parlament, imajući u vidu zajednički interes i značaj razvoja bliskih i prijateljskih odnosa Srbije i zemalja članica Panafričkog parlamenta, podsticati na uspostavljanje i razvoj saradnje na najvišem parlamentarnom nivou, između parlamentarnih radnih tela. Dodaje se da će biti intezivirana saradnja na planu međunarodnih parlamentarnih organizacija, kada je reč o temama od zajedničkog interesa. Predsednica Narodne skupštine juče se, prvog dana posete, obratila poslanicima na plenarnom zasedanju Panafričkog parlamenta, a imala je i susrete sa predsednicima parlamenata zemalja članica.\nVUČIĆ U NIKINCIMA RAZGOVARAO S MINISTARKOM ODBRANE SLOVENIJE\nNIKINCI, 9. maj 2017. (Beta) - Predsednik Vlade Srbije Aleksandar Vučić danas je u Nikincima kod Rume, posle prikaza dela operativnih sposobnosti Vojske Srbije, razgovarao sa ministarkom odbrane Slovenije Andreom Katič o vojno-tehničkoj saradnji dve zemalje, situaciji u regionu i saradnji u oblasti namenske industrije. U saopštenju iz Vlade navodi se da je Vučić zahvalio na učešću slovenačkih vojnika u sastavu Kfora na očuvanju bezbednosti stanovništva na Kosovu i Metohiji. On je izrazio spremnost srpske vojske za učešće u misijama pod okriljem EU i UN, kao i spremnost za saradnju sa slovenačkom vojnom industrijom na jačanju kapaciteta za proizvodnju u oblasti namenske industrije. "Saradnja naše dve vojske i naša dva ministarstva je više nego dobra", rekla je Andrea Katič, piše u saopštenju.\nDjORDjEVIĆ S MINISTARKOM ODBRANE SLOVENIJE O PROJEKTIMA EVROPSKE ODBRAMBENE AGENCIJE\nBEOGRAD, 9. maj 2017. (Beta) - Ministar odbrane Srbije Zoran Djorđević razgovarao je danas sa ministarkom odbrane Slovenije Andrejom Katič o unapređenja saradnje u oblasti odbrane kao i o saradnji i projektima u okviru Evropske odbrambene agencije.Teme razgovora bile su aktuelna političko - bezbednosna situacija u regionu, s akcentom na migrantsku krizu, ali i angažovanje u multinacionalnim operacijama i saradnja u procesu pristupanja EU i u okviru Programa "Partnerstvo za mir". Sagovornici su se saglasili da su razvijeni ukupni odnosi dve zemlje dobar osnov za još kvalitetniju saradnju u oblasti odbrane, saopštilo je posle sastanka srpsko ministarstvo. U ovoj godini planirane su zajedničke aktivnosti u oblasti obuke podoficira, zajedničke vojne vežbe kao i vojnoobrazovna, vojno-tehnička i vojnoekonomska i saradnje vojnih arhiva, dodaje se u saopštenju. Djorđević je pozvao slovenačku delegaciju da prisustvuje Sajmu naoružanja i vojne opreme "Partner 2017", koji se u junu održava u Beogradu. On je podsetio da Ministarstvo odbrane Srbije nastavlja s izbalansiranom politikom odbrane i da u skladu sa definisanim nacionalnim interesima radi na unapređenju odnosa u oblasti odbrane sa svim državama i međunarodnim organizacijama. Prema njegovim rečima, u skladu s stavovima Vlade, u pravcu evropskih integracija, Srbija se trudi da transparentnom politikom i insistiranjem na ekonomskom prosperitetu država u okruženju utiče na smirenje situacije u regionu. Djorđević se zahvalio sagovornici zbog profesionalnog angažovanja i doprinosa bezbednosti pripadnika slovenačkog kontingenta KFOR na Kosovu i Metohiji. Katič, koja je prisustvovala centralnoj svečanosti obeležavanja Dana Vojske, Dana pobede i Dan Evrope na poligonu Nikinci kod Rume, je istakla da su nakon te vežbe njeni utisci o sposobnostima Vojske Srbije i naoružanja vrlo upečatljivi.\nMIHAJLOVIĆ: VLADA SRBIJE I FIC ZAJEDNO ZA ŠTO BOLjE USLOVE ZA INVESTITORE\nBEOGRAD, 9. maj 2017. (Beta) - Potpredsednica Vlade Srbije Zorana Mihajlović razgovarala je danas sa predsednicom Saveta stranih investitora (FIC) Janom Mihajlovom o daljim aktivnostima zajedničke Radne grupe, koja je formirana kako bi se obezbedili što bolji uslovi za investitore i uklonile nepotrebne barijere za poslovanje u našoj zemlji. Mihajlović je, kako se navodi u saopštenju, predložila da prvi sastanak grupe, na čijem je čelu premijer Aleksandar Vučić, a čini je i sedam ministara, kao i predstavnici Saveta stranih investitora, bude održan već krajem sledeće nedelje."Na tom sastanku bi se zajedničkim predlozima definisali naredni koraci koje bi trebalo preduzeti zarad boljeg poslovnog okruženja. Zajedničkim radom moramo da definišemo plan aktivnosti za naredni period kako bismo stvorili što bolje uslove za dolazak investitora u Srbiju. To je takođe važno i za one firme koje već posluju u našoj zemlji", rekla je Mihajlovićeva, koja je i zamenik predsednika Radne grupe. Mihajlova je pohvalila dosadašnje napore i rezultate potpredsednice Mihajlović na unapređenju poslovnog ambijenta. Ona se saglasila da je od velike važnosti definisanje zajedničkih narednih koraka Vlade Srbije i stranih investitora na predstojećem sastanku Radne grupe.\nBEOGRAD, 9. maj 2017. (Beta) - Vršilac dužnosti šefa Misije EU u Srbiji Oskar Benedikt rekao je danas, na prijemu povodom Dana Evrope u Beogradu, da je Srbija ostvarila veliki uspeh na putu ka Evropskoj uniji i dodao da je to jedini put za Srbiju. "To jeste ispravan put i to je jedini put, kao što je to puno puta premijer (Srbije Aleksandar Vučić) rekao", kazao je Benedikt na prijemu u Skupštini grada Beograda. Prijemu kojim je obeležen Dan Evrope, 9. maj, prisustvovali su premijer Srbije Aleksandar Vučić, ministarke u Vladi Srbije Ana Brnabić i Jadranka Joksimović i gradonačelnik Beograda Siniša Mali. Prisutni su bili i bivši zaštitnik građana Saša Janković i predstavnici političkih stranaka, diplomatskog kora, verskih zajednica, civilnog sektora i medija. Benedikt je rekao da je Srbija prešla dug put ka EU u poslednjih 16 godina, da su građanima Srbije ukinute vize, da je ostvarena povezanost privreda Srbije i zemalja Unije, da studenti odlaze na studije u inostranstvo i da sve to ukazuje na "sve veću integraciju Srbije u EU". "To je veliki uspeh i Srbija se danas čvrsto kreće ka članstvu u EU", rekao je Benedikt. Vršilac dužnosti šefa Misije EU u Srbiji rekao je da slavljenje Dana Evrope znači slavljenje "prevazilaženja podele Evrope" i podsetio da je 1950. godine započet potpuno nov koncept u Evropi, koji podrazumeva da da njeni građani ne rade jedni protiv drugih već da sarađuju, kako bi izbegli rat u Evropi, ako je moguće zauvek. Benedikt je dodao da su nedavni izbori u Austriji, Holandiji i Francuskoj, u vreme jačanja populističkih i nacionalističkih snaga, dokazali da ekstremni stavovi još nemaju dovoljnu podršku i da se mora nastaviti trud na očuvanju mira i stabilnosti u Evropi.\nBEOGRAD, 9. maj 2017. (Beta) - Privredna komora Srbije (PKS) otvorila je danas kancelariju u Pekingu, a sutra će početi da radi i kancelarija u Šangaju uz podršku kineskih partnera koji su obezbedili prostor i kompletnu infrastrukturu, rekao je predsednik PKS Marko Čadež, saopštila je PKS. On je, kako je navedeno istakao da će se time Srbiji omogućiti snažnija podrška za izlazak na veliko tržište Kine, što će doprineti i jačanju privredne saradnje dve zemlje. Ekonomska saradnja Srbije i Kine, kako je istakao Čadež, sve je uspešnija, ali postoje velike mogućnosti za značajniji razvoj privrednih veza, posebno privlačenjem kineskih investicija i modernih tehnologija i većim izvozom domaćih proizvoda na kinesko tržište. Predsednik PKS je ukazao na značaj zajedničkog nastupa srpskih i kineskih kompanija na srpskom i kineskom, ali i na trećim tržištima. Čadež je tokom boravka u Pekingu razgovarao sa predstavnicima renomiranih kineskih kompanija. Otvaranju kancelarije u Pekingu prisustvovali su i predstavnici Ambasade Srbije, veliki broj istaknutih kineskih privrednika, koji već posluju u Srbiji ili su zainteresovani za ulazak na srpsko tržište i pronalaženje partnera među našim kompanijama.\nNA NOVOSADSKOM MEDjUNARODNOM POLjOPRIVREDNOM SAJMU 15 ITALIJANSKIH FIRMI\nBEOGRAD, 9. maj 2017. (Beta) - Direktor Italijanske agencije za spoljnu trgovinu u Beogradu Djovani Mafoda rekao je danas da će tu zemlju na 84. novosadskom Međunarodnom poljoprivrednom sajmu predstaviti 15 firmi iz oblasti poljoprivrede i prerađivačke industrije. On je na konferenciji za novinare rekao da će četiri firme na sajmu izložiti inovacije i pokazati kako se primenjuju u poljoprivredi. "Na sajmu ćemo organizovati dva seminara iz oblasti inovacija i razvoja mlečne i mlečno-prerađivačke industrije. Pozvali smo predstavnike Ministarstva poljoprivrede Srbije da učestvuju na seminaru o inovacijama jer smatramo da je to oblast koja pruža velike mogućnosti za saradnju", rekao je Mafoda. Dodao je da će iskustva iz oblasti mlečne industrije i modela zaštite proizvoda i geografskog porekla srpskim proizvođačima preneti konzorcijum italijanskih firmi koji se tradicionalno bavi proizvodnjom sireva. Mafoda je istakao da je pokrenuta inicijativa da Srbija učestvuje na sajmu poljoprivredne mehanizacije u Bariju. Na pitanje da li su italijanske firme učešćem na sajmovima u Novom Sadu ostvarile dobre poslovne veze sa srpskim firmama Mafoda je rekao da je iskustvo pozitivno. "Pola firmi koje su prošle godine bile na sajmu nisu došle ove godine jer su sklopile poslovne veze. Ima nekoliko firmi koje imaju predstavništvo u Srbiji i svake godine dolaze na sajam jer su se odomaćile i taj datum je rezervisan za dolazak u Novi Sad", rekao je Mafoda. Dodao je da u spoljnotrgovinskoj razmeni Italije i Srbije koja je vredna tri milijarde dolara oko 20 odsto čine poljoprivredni proizvodi.\nMLADI IZ EU U SKUPŠTINI VOJVODINE UČESTVOVALI NA DEBATI O BUDUĆNOSTI EU\nNOVI SAD, 9. maj 2017. (Beta) - Predstavnici Regionalne mreže mladih iz jedanaest evropskih regija učestvovali su danas u Skupštini Vojvodine na debati posvećenoj budućnosti Evropske unije, povodom 9. maja, Dana Evrope. Jedan od zaključaka sa današnjeg skupa je da mladi ljudi, bez obzira na to iz koje evropske države dolaze uglavnom imaju iste potrebe, probleme i očekivanja. Kako su zaključili, potrebe mladih u današnjoj EU uglavnom se odnose na mogućnost obrazovanja, zaposlenja i aktivnog učešća mladih u procesima kreiranja javnih politika i donošenja odluka. Mladi su diskutovali o perspektivama Evropske unije, položaju, problemima i mogućnostima mladih, a oni su u organizaciji pokrajinske Skupštine boravili u višednevnoj poseti Novom Sadu i Vojvodini. Tokom debate, učesnici su pogledali i kratkometražni film studenata žurnalistike sa novosadskog Filozofskog fakulteta, koji govori o pet mogućih scenarija u pogledu razvoja budućnosti Evropke unije. Razmenili su mišljenja o aktuelnim pitanjima i debatama koje se vode u okviru Unije, kao i o perspektivama država zapadnog balkana. Među predstavnicima Regionalne mreže mladih bili su mladi političari, članovi regionalnih parlamenata mladih, omladinskih organizacija i saveta. Tokom posete održana je i redovna Generalna skupština Regionalne mreže mladih, kao i više radnih sastanaka. Regionalna mreža mladih predstavlja deo najveće asocijacije regiona u Evropi, Skupštine evropskih regija (AER) i okuplja mlade političare i aktiviste iz svih delova Evrope u cilju zajedničkog rada na važnim pitanjima, povezivanju i razmeni iskustava među mladima. Autonomna pokrajina Vojvodina je aktivna članica AER-a, od 2002. godine.


Visi transfer Milana Pavkova u Kinu – problem je Marokanac – DELIJE.AT / DELIJE SALCBURG / DELIJE AUSTRIJA\nPijaca u Kini je otvorena još dva dana, u igri je četiri miliona dolara\nDobili su na Marakani čvrsta uverenja da je kineski Hebei jako zainteresovan za Milana Pavkova, čekali su rukovodioci Crvene zvezde konkretnu ponudu tešku četiri miliona dolara, ali je transfer snažnog napadača iz Begeča u najmnogoljudniju zemlju sveta u magli. Pojedini ljudi u Ljutice Bogdana kažu da je u domenu teorije, pošto se kao nepremostiva prepreka isprečio jedan Marokanac.\nPrema saznanjima MOZZART Sporta Hebei pokušava na sve način da se otarasi Ajuba El Kabija, kako bi otvorio prostor za angažovanje Milana Pavkova. Problem predstavlja činjenica da reprezentativac Maroka, plaćen prošle godine šest miliona evra, ima čvrst ugovor sa Hebeijem do 2020. godine. Razumljivo El Kabi ne želi da raskine ugovor na svoju štetu… Vreme više nije saveznik Hebeiju i Crvenoj zvezdi, pošto se prelazni rok u Kini završava 28. februara. Dakle, ostalo je nešto manje od 48 sati da Hebeji raskine ugovor sa napadačem iz Maroka, a ptom pošalje u Ljutice Bogdana konkrenu ponudu za Milana Pavkova.\nTrener Hebeija Kris Koleman pored pomenutog El Kabija od stranaca može da računa na poznate argentinske asove Havija Maskerana i Lavecije, a tu je i Brazilac Markao. Pomenuta trojica imaju status standardnih igrača, i uglavnom popunjavaju broj stranaca, pošto u kineskom prvenstvu samo trojica legionara mogu da budu u protokolu.\nPomenuti El Kabi je poredstavljao ispomoć, i na 13 mečeva prošle sezone postigao je pet golova.\nRukovodstvo Crvene zvezde bilo je spremno da pusti ljubimca Delija i junaka trijumfa nad Liverpulom u Kinu. Posebno, što bi obeštećenje od četiri miliona evra napunilo Zvezdinu kasu, i ostavilo prostor Dejanu Joveljiću da stasava pored prvog napadača Ričmonda Boaćija.\nIpak, čini se da će Pavkov, makar do juna, ostati na Marakani i pokušati da koristi svaku šansu koja mu se ukaže. On je ove sezone postigao osam prvenstvenih golova. Na pomenutom meču protiv Liverpula podigao je tržišnu vrednost. Međutim, klubovi iz Evrope nisu pokazali interesovanje za snažnog napadača. Hebei je do pre nekoliko dana bio ozbiljna opcija… Sad na Marakani čekaju preokret i nadaju se da će pomenuti kineski klub raskinuti saradnju sa marokanskim napadačem.\nGenerlni menadžer Spartaka iz Trnave: Ovo je najbolji način da Jirka napreduje\nPosted on 3. septembra 2018. 3. septembra 2018. Author Administrator\n„Klub je omogućio Eriku da bude podvrgnut medicinskim pregledima. On će sigurno do zime nositi dres našeg tima“, kaže Pavel Hoftič Zvanična potvrda je stigla i iz Trnave. Generalni direktor Spartaka Pavel Hoftič rekao je da je klub dozvolio Eriku Jirki da bude podvrgnut medicinskim pregledima u Beogradu, kao i da je to što će […]


Fudbalski reprezentativci BiH okupljaju se u snijegom okovanom Razgradu – Haber.ba\nFudbalski reprezentativci BiH okupljaju se u snijegom okovanom Razgradu\nFudbalski ”A” reprezentativci Bosne i Hercegovine danas će se okupiti u snijegom okovanom Razgradu, gdje bi velika većina njih u poslijepodnevnim satima, dozvole li vremenske prilike, trebala obaviti i prvi trening uoči prijateljske utakmice sa Bugarskom zakazane za petak, 23. marta.\nOd jučer u hotelu “Cartoon” u Razgradu borave reprezentativci BiH iz klubova Premijer lige, kao i stručni štab.\nTokom dana priključivat će im se ostali članovi nacionalnog tima kako koji bude stizao iz evropskih destinacija na aerodrom u Varni, oko 100 kilometara udaljeni bugarski turistički grad na obali Crnog mora, javlja Anadolu Agency.\nReprezentativce BiH u Razgradu će dočekati snijeg i veoma hladno vrijeme, pa im uslovi za treniranje neće biti nimalo lagani, odnosno daleko od idealnih.\nUtakmica Bugarska – BiH igrat će se na stadionu “Ludogorets Arena” u Razgradu, malom gradu sa 30.000 stanovnika na sjeveroistoku zemlje u petak od 19 sati.\nU Fudbalskoj uniji Bugarske, kako su rekli za AA, očekuju da tribine bude veoma dobro ispunjene i pored hladnog vremena “radi snažnog tima BiH za koji igra nekoliko najboljih evropskih fudbalera”, ali i zbog činjenice da je Razgrad fudbalski grad višestrukog državnog prvaka Ludogoretsa, posljednjih sezona hita i na evropskoj sceni.\nTeme:BiH, Bugarska, foto dana, fudbalska reprezentacija BiH, prijateljska utakmica, Razgrad


Potpredsednik Vlade i ministar za zajednice i povratak Dalibor Jevtić posetio je danas opštinu Ranilug. Na početku posete Ranilugu Jevtić je najpre u Ropotovu položio cveće na grobove nedavno nesrećno nastradalih gradonačelnika opštine Ranilug Gradimira Mikića i predsednika skupštine Saše…\nPotpredsednik Vlade i ministar za zajednice i povratak Dalibor Jevtić, sastao se danas sa šeficom kancelarije EU na Kosovu/Specijlanim predstavnikom EU Natalijom Apostolovom. Tokom sastanka ministar Jevtić i šefica kancelarije EU na Kosovu/EUSR Apostolova, razgovarali su o temama važnim za…\nPotpredsednik Vlade i ministar za zajednice i povratak Dalibor Jevtić, sastao se danas sa ambasadorkom Turske na Kosovu Kivilcim Kilič. Na sastanku su Jevtić i Kilič razgovarali o mogućnostima finansijske podrške Vlade Turske u ekonomskim projektima koji bi značajno pomogli…\nPotpredsednik Vlade i ministar za zajednice i povratak Dalibor Jevtić, poseto je danas Veliku Hoču i tom prilikom svečano otvorio letnju pozornicu, čiju je izgradnju finansiralo Ministasrtvo za zajednice i povratak. Tom prilikom ministar Jevtić istakao je da se realizacijom…\nPotpredsednik Vlade i ministar za zajednice i povratak Dalibor Jevtić sastao se danas sa ambasadorom Nemačke na Kosovu Kristijanom Heldom. Dvojica zvaničnika su razgovarali o ekonomiji, problemu uzurpirane imovine i na temu povratka.Jevtić je ambasadoru Nemačke preneo da je ekonomija…\nPotpredsednik Vlade i ministar za zajednice i povratak Dalibor Jevtić, se danas sastao sa ministrom rada i socijalanog staranja u Vladi Crne Gore, Kemalom Purišićem. Tokom sastanka dva ministra dogovoreno je nastavak saradnje u cilju povratka svih porodica koje žele…\nPotpredsednik Vlade i ministar za zajednice i povratak Dalibor Jevtić, sastao se danas sa ambasadorom OEBS-a na Kosovu Jan Bratuom. Dvojica zvaničnika su na sastanku razgovarali o trenutnoj političkoj situaciji, procesu povratka, bezbednosti povratnika, kao i o svim drugim prioritetima…\nPotpredsednik Vlade i ministar za zajednice i povratak Dalibor Jevtić posetio je danas Plemetinu i Prilužje. Jevtić je u Plemetini obišao vrtić „ Kosovski božuri “, i deci u ovom vrtiću poklonio školski pribor i , na njihov zahtev dvd…\nPotpredsednik Vlade i ministar za zajednice i povratak Dalibor Jevtić posetio je danas Srbe povratnike u Prizrenu i selu Novake kojima je poručio da nisu zaboravljeni. On je naglasio da je život Srba važan svuda tamo gde i jedan Srbin…


Mirković o pojačanjima: Znam šta znači kad nema novca...\nRTS\t09.01.2019 15:44\nTrener fudbalera Partizana Zoran Mirković priznao je da klub nema novca za velika pojačanja i najavio da bi pojedini igrači mogli da odu.\nMirković je pripreme za prolećni deo sezone počeo bez ijednog novajlije i situaciju objasnio sa "trenutnim mogućnostima".\n"Mogu samo da kažem da idemo sa ovim kadrom. Sve je uslovljeno eventualnom prodajom nekih igrača. Ne mogu konkretno da kazem kojih igrača, ne želim o imenima... Znam u životu šta znači kad se nema novca", rekao je Mirković novinarima u Sportskom centru Teleoptik.\nMirković je svestan stanja u klubu i zato kaže da "ne može da se traži nešto što nema".\nNa pitanje da li onda niko nema pravo da od njega traži veliki rezultat, Mirković odgovara:\n"Ako se gleda taj lanac onda bi trebalo da bude tako", jasan je bio trener crno-belih, ali i dodao da su obaveze u Partizanu uvek pobede.\nMirković je istakao da i dalje oseća gorčinu zbog utakmice po snegu sa Mačvom (0:0), ali i da je svestan da ništa ne može da se promeni.\n"Moramo da se nosimo sa tim. Minimalno pričam o vanfudbalskim stvarima sa igračima, više se fokusiramo na našu problematiku. Verovatno utiču neka dešavanja na njih", zaključio je on.\nPartizan je posle prvog dela sezone treći na tabeli Superlige, sa šest bodova manje od niškog Radničkog i čak 15 od Crvene zvezde.


Šangaj: Otvoren najduži pešački most izgrađen tehnologijom 3D štampe - News - Turistički svet\nŠangaj: Otvoren najduži pešački most izgrađen tehnologijom 3D štampe\nU Šangaju je otvoren najduži betonski pešački most na svetu koji je tehnologijom 3D štampe izgradio tim s Univerziteta arhitekture Cinghua u Pekingu.\nBetonske komponente štampane su pomoću dve "robotske ruke", a za njihovu izradu bilo je potrebno 450 sati. Prema procenama, u poređenju s konvencionalnim procesom gradnje, napravljena je ušteda od 33 odsto, preneo je portal Klix.ba.\nPre početka izgradnje ovog mosta, napravljen je manji model za testiranje projekta i za dokazivanje da može izdržati pešake koji prelaze i zadržavaju se na celokupnoj površini mosta. U most je ugrađen i sistem praćenja u realnom vremenu, koji nadzire eventualne deformacije i pomeranja.\nPrvi betonski most izgrađen tehnologijom 3D štampe otvoren je u oktobru 2017. godine u Holandiji.


Uverejnené: 24. december 2019\nNa osnovu člana 11. stav 2. Zakona o lokalnoj samoupravi („Sl. glasnik RS“, br. 129/2007, 83/2014 - dr. zakon, 101/2016 - dr. zakon i 47/2018), člana 105. stav 2. Statuta Opštine Bački Petrovac („Sl. list Opštine Bački Petrovac“, br. 3/2019), Opštinsko veće Opštine Bački Petrovac, na svojoj 102. sednici održanoj dana 26.11.2019. godine, građanima, udruženjima, stručnoj i ostaloj javnosti, u p u ć u j e\nza učešće u javnoj raspravi\no nacrtu Strategije bezbednosti saobraćaja na putevima opštine Bački Petrovac\nza period od 2019. do 2024. godine sa akcionim planom\nJavna rasprava o nacrtu Strategije bezbednosti saobraćaja na putevima opštine Bački Petrovac za period od 2019. do 2024. godine sa akcionim planom počinje danom objavlјivanja ovog javnog poziva na zvaničnoj internet prezentaciji Opštine Bački Petrovac i traje 20 dana, odnosno do 13. januara 2020. godine.\nPredlozi i primedbe na nacrt Strategije bezbednosti saobraćaja na putevima opštine Bački Petrovac za period od 2019. do 2024. godine sa akcionim planom se u toku trajanja javne rasprave mogu dostaviti u pisanoj formi lično u pisarnici Opštinske uprave Opštine Bački Petrovac ili poštom na adresu Opštinsko veće Opštine Bački Petrovac, Kolarova 6, 21470 Bački Petrovac, kao i elektronskom poštom na adresu JLIB_HTML_CLOAKING.\nDana 9. januara 2020. godine (četvrtak), u zgradi Opštine Bački Petrovac, u Bačkom Petrovcu, Kolarova 6, u maloj sali (I sprat), sa početkom u 12,00 časova, održaće se otvoreni sastanak predstavnika nadležnih organa Opštine Bački Petrovac sa zainteresovanim građanima, udruženjima, stručnom i ostalom javnošću, na kojem će se obrazložiti predmetni nacrt strategije a prisutni će moći usmeno da iznesu svoje predloge i primedbe povodom istog.\nNacrt Strategije bezbednosti saobraćaja na putevima opštine Bački Petrovac za period od 2019. do 2024. godine sa akcionim planom se može preuzeti na zvaničnoj internet prezentaciji Opštine Bački Petrovac (www.backipetrovac.rs), u prilogu ovog javnog poziva.\nAP BACKI PETROVAC\nJavni poziv za javnu raspravu startegije bezbednosti saobraćaja sa akcionim planom\nStrategija Bački Petrovac PREDLOG


Uvod u štampu – ABC Grafika\nPrema međusobnom odnosu štamparske forme i štampane površine razlikujemo četiri vrste štampe: tri sa čvrstom i jednu sa latentnom – nepostojećom štamparskom formom.\nOFFSET ŠTAMPA – TAMPON ŠTAMPA – SITOŠTAMPA\nU grupu štampe sa čvrstom štamparskom formom spadaju visoka, duboka i ravna štampa.\nVisoka štampa kod koje su štampajući elementi izdignuti, a neštampajući ravni. Sa izdignutih štampajućh elemenata kod ove štamparske tehnike boja se prenosi na podlogu.\nDuboka štampa kod koje su štampajući elementi udubljeni, a neštampajući ravni. Pod visokim pritiskom kod ove tehnike štampanja dolazi do prenosa boje iz dubljih slojeva štamparske forme na podlogu.\nRavna štampa kod koje se neštampajući i štampajući elementi štamparske forme nalaze se u istoj ravni. Ovo je vrsta štampe čija matrica sadrži propusne štampajuće i nepropusne neštampajuće elemente. Pritiskom se kod ove tehnike boja prenosi iz propusnih slojeva štamparske forme na podlogu.\nŠtampa sa nepostojećom štamparskom formom – Digitalna štampa je najmlađa štamparska tehnika i kao takva predstavlja nekonvencionalan metod stvaranja otiska. Ovakav metod štampanja ne koristi čvrstu štamparsku formu već do otiska dolazi beskontaktnim putem. Digitalna štampa predstavlja poslednju revoluciju u grafičkom zanatu koja je učinila štampu dostupnijom, i bržom. Kao najmlađi vid štampe ova grafička tehnika je u neprestanom razvoju i napretku.\nŠTAMPARIJA ABC GRAFIKA\nSvaka od navedenih štamparskih tehnika ima svoje prednosti i mane koje se ogledaju kroz kvalitet otiska, postojanost i intenzitet boja, inicijalnie troškove, pojedinačnu cenu otiska… Dugogodišnjim radom prikupili smo dragocena iskustva iz ove oblasti. Stvaramo besprekorne otiske, cene naših usluga su pristupačne, robu isporučujemo u razumnim rokovima … Dobrodošli!


Dr Miroslav Vujičić, PMF: INFORMACIONE TEHNOLOGIJE UTIČU I NA KULTURNI TURIZAM | (Vesti - 23.09.2018) Novi Sad\n23.09.2018 u 18:15h\nIzvor: mojnovisad.com / Fotografija: "Noć istraživača Novi Sad"\nDr Miroslav Vujičić, PMF: INFORMACIONE TEHNOLOGIJE UTIČU I NA KULTURNI TURIZAM\nPred manifestaciju "Evropska noć istraživača 2018", razgovaramo sa profesorom na Katedri za turizam Prirodno – matematičkog fakulteta u Novom Sadu i članom CulturWB projektonog tima.\n- Projekat je usmeren na izgradnju kapaciteta u oblasti kulture i kulturnog turizma, značaj se ogleda u tome da je 2018. godina kulturnog nasleđa, a 2021. godine je Novi Sad Evropska prestonica kulture. Cilj projekta je obrazovanje novog mladog kadra iz pomenutih oblasti, ali i stručno usavršavanje zaposlenih u sektoru kulture i turizma – ističe dr Vujičić.\nPored toga što se oslanjamo na tehnološka dostignuća, dosta smo i uslovljenim istim. Digitalna transformacija je odavno uzela maha u svim sferama, pa i u kulturi. Jedan od fokusa našeg istraživanja jesu informacione tehnologije i njihov uticaj na turizam. Pored naučnih projekata, radimo i na pisanju naučnih radova iz pomenute oblasti.\nŠta je osnovni cilj vašeg projekta?\nOsnovni cilj našeg projekta jeste podizanje kapaciteta u oblasti kulturnog turizma, odnosno razvoj novog i modernog master programa koji će biti implementiran na više Univerziteta u regionu u saradnji sa partnerima iz Holandije, Nemačke i Austrije. Pored pomenutog paralelno razvijamo i kurseve za celoživotno učenje u vidu gađanja određenih kompetencija i razvoja istih kod zaposlenih u oblasti kulture i turizma. Ove kompetencije na osnovu kojih je zasnovan master kao i kursevi za celoživotno učenje nastali su iz opširne analize jaza u sektoru turizma i kulture. Naravno pored pomenutog cilj svakog projekta po meni jeste stvaranje pozitivne energije unutar projektnog tima, jer tada se dešavaju velike stvari i ne samo ostvaruju projektni ciljevi, nego i nastaju nove ideje i novi izazovi. Ja bih ovom prilikom pohvalio naš projektni tim, rezultat projekta ne kreira pojedinac nego tim ljudi.\nNovi Sad će 2021. godine biti Evropska prestonica kulture. Na koji način će se ovo odraziti na kulturnu scenu grada prema vašim procenama?\nNovi Sad je uveliko u pripremi prestižne titule Evropska prestonica kulture i na svoj način doživljava određene transformacije. Budući da sam glavni evaluator za merenje uticaja projekat na grad Novi Sad, mogu reći da će efekti biti višestruki u oblasti zajednice, ekonomije i kulture. Dok će se direktno odraziti i direktno na samu kulturnu politiku grada. Ovakvi uticaji će biti multiplikativnog karaktera i trebalo bi da se dešavaju i razvijaju kroz duži vremenski period i posle godine titule. Uskoro završavamo veliko istraživanje za 2018. godinu i već mogu da kažem da ima dosta zanimljivih rezultata kako za akademsku zajednicu, tako i za građanstvo. Ovom prilikom bih posavetovao građane da pogledaju program Kaleidoskopa i odaberu neki od brojnih kulturnih događaja koji se trenutno dešavaju u Novom Sadu i naravno da ga posete.\nNa koji način očekujete da će vaša projekat u narednih 5 do 10 godina unaprediti stanje u oblasti kulture i kulturnog turizma u Novom Sadu i šire?\nBudući da su kvalitetni ljudski resursi presudni u bilo kojoj oblasti, pa i u oblasti kulture i turizma, verujem da će naš projekat imati uticaja i doprineti pomenutoj činjenici. Posebno bih istakao da su iz pomenutog projekta i ljudskih interakcija proistekle neke nove projektne ideje koje su se pretočile u projektne aplikacije, a verujem u daljoj budućnosti da će ih biti još više.\n27.09.2018. - PMF dobio savremenu laboratoriju za gastronomiju\nPovezane teme informacione tehnologije ISTRAŽIVAČI kultura naučnici noć istraživača novi sad Novi Sad 2021 – Evropska prestonica kulture novosađani pmf prirodno matematički fakultet novi sad turizam


Poljoprivrednih subvencija sedam milijardi više - AgroSmart\nsubota, 29. decembra 2018.\n„Najviše će biti izdvojeno za tovno govedarstvo, mlečno govedarstvo i stočarstvo što je veoma bitno zbog izvoza mesa u Tursku, a otvaramo i druga tržišta. Kada je reč o osiguranju ići ćemo na povećanje premija osiguranja za krajeve koje su izloženi rizicima sa 40 na 70 odsto. To je mnogo novca više zahvaljujući merama fiskalne konsolidacije“, rekao je Nedimović za RTS.\nIstiče da poljoprivrednici ne treba da brinu ni oko dalje isplate subvencija. „Ove nedelje je 16.500 dobilo novac od osiguranja, a za mehanizaciju još 2.500“, kaže Nedimović.\n„Niko ne sme da stoji izmedu poljoprivrednika i države jer država je izdvojila novac za poljoprivredu. Reč je o dva lica koje su pokušala da prime mito i za to su osumnjičeni, ja mislim da to ne sme da se dešava i te stvari ćemo rešavati kao i do sada“, zaključio je ministar.\nnedimović stočarstvo subvencije


BalkanMagazin :: Grčka će proizvoditi 40 % električne energije iz vetra i solara do 2020.\nutorak, 28. februar 2012 02:19\nGrčka vlada obavezala se na dostizanje 40 % proizvodnje električne energije iz vetra i solarnih izvora do 2020. godine.\nS obzirom da mnoge stare elektrane na lignit uskoro izlaze iz upotrebe, a samo nekoliko novih gasnih postrojenja i elektrana na lignit je u izgradnji, Grci razliku u potražnji nameravaju da pokriju iz obnovljivih izvora energije. Ove aktivnosti zbivaju se paralelno sa posledicama ekonomske i finansijske krize u Evropi zbog koje je potrošnja električne energije pala za 5 %, a primarna proizvodnja takođe je suočena sa znatnim smanjenjima. Deficit je smanjen za 8 %, prvenstveno zbog znatnih rezova vezanih uz uvoz energije.\nNavedeni podaci sadržani su u nedavno objavljenom izveštaju o grčkom energetskom tržištu. Ovaj izveštaj pouzdan je izvor za razumevanje ključnih pitanja i dinamika koje oblikuju grčki energetski sektor. Zahvaljujući pravovremenim i ažuriranim podacima kao i prognozama o potrošnji, izveštaj je u mogućnosti da identifikuje i iskoristiti izazove grčkog energetskog sektora.


Ministarstvo unutrašnjih poslova ne postupa blagovremeno i dosledno po zahtevima policijskih službenika za donošenje rešenja o godišnjoj oceni rada, utvrdio je Zaštitnik građana.\nMinistarstvo unutrašnjih poslova će preduzeti sve mere kako bi u budućem radu blagovremeno, u zakonom propisanoj formi, odlučivalo o zahtevima policijskih službenika i drugih zaposlenih u Ministarstvu unutrašnjih poslova za donošenje rešenja o godišnjoj oceni rada, odnosno o vrednovanju radne uspešnosti, kao i mere radi obezbeđivanja ujednačenog i zakonitog postupanja svih organizacionih jedinica u svom sastavu, a u cilju unapređivanja rada i efikasnije zaštite prava građana.\nZaštitnik građana posebno ukazuje da je u postupcima kontrole delimično ostvarena zakonom propisana saradnja sa Zaštitnikom građana, budući da se Ministarstvo, ni nakon održanog sastanka sa predstavnicima Zaštitnika građana, ni nakon više upućenih urgencije nije izjasnilo na sve zahteve Zaštitnika građana. Zaštitnik građana smatra da činjenice koje je u postupcima kontrole do sada utvrdio pružaju pouzdan osnov za zaključak o nezakonitom i nepravilnom radu Ministarstva, na osnovu čega je uputio ove preporuke.\nMinistarstvo unutrašnjih poslova će o postupanju po preporukama obavestiti Zaštitnika građana, u roku od 60 dana od dana njihovog prijema, uz dostavljanje dokumentacije na osnovu koje se sa sigurnošću može utvrditi da je po preporukama postupljeno.\nIzvor: Vebsajt Zaštitnika građana, 18.04.2019.


Suočeni sa krizom usled pandemije COVID-19, mali i srednji biznisi koji nisu imali svoju online prodavnicu, sada su se napokon odvažili na ovaj korak i uvideli prednosti ovog načina prodaje. Pored toga što je uvođenje jednostavno i lako, e-commerce predstavlja uštedu i smanjenje troškova, dok korisničko iskustvo upotpunjava kupovina i plaćanje karticama.\nE-commerce ponuda OTP banke obezbeđuje onlajn prodaju proizvoda i usluga kroz prihvatanje uplata platnim karticama VISA, MasterCard i Dina na vašem sajtu. Napravljena je tako da je dostupna 24 časa dnevno, kako bi kupci iz celog sveta mogli da kupuju ono što im nudite, u skaldu sa njihovom vremenskom zonom. Banka dodatno obezbeđuje podršku tokom procesa uvođenja, kao i pomoć pri integraciji sistema, ukoliko je to potrebno. Važno je da znate da su troškovi formiranja i održavanja internet prodavnice u odnosu na klasično prodajno mesto niži, i nema fiksnih troškova održavanja servisa.\nOvaj vid prodaje je bila aktuelna tema na mnogim online konferencijama u protekla tri meseca, gde su stručnjaci za ovu oblast često zaključivali da „ako nisi onlajn kao da nisi ni prisutan na tržištu“, i predstavljali doprinos e-commerce imidžu svakog brenda, jer svoje korisnike pozicionira kao lidere u primeni savremenih tehnologija.\nGarancija bezbednosti: Kao dodatnu zaštitu za sve trgovce, banka je implementirala 3D Secure tehnologiju koja podrazumeva dodatne metode autentifikacije kupca, korisnika platne kartice (Mastercard SecureCode i Verified by VISA). Time se trgovac štiti i obezbeđuje od eventualne zloupotrebe platne kartice na internet prodajnom mestu.\nZa sve one preduzetnike kojima je ipak prvi korak kreiranje sajta, banka u saradnji sa svojim partnerima Pim.rs, omogućava brzo i lako kreiranje web stranice ili prodavnice, uz 50% popusta.


NOVE PADAVINE Sutra oblačno vrijeme sa SNIJEGOM | Glas Laktaša - Nezavisni online magazin\nNOVE PADAVINE Sutra oblačno vrijeme sa SNIJEGOM\nLAKTAŠI, 08. januara – U Republici Srpskoj i Federaciji BiH sutra se očekuje oblačno vrijeme sa mjestimičnim snijegom u većini predjela, uz najvišu dnevnu temperaturu vazduha od minus pet do tri stepena Celzijusova.\nUjutro i tokom dana biće oblačno sa snijegom, koji će najviše padati u istočnim krajevima i na planinama, dok se u nižim predjelima očekuje novo formiranje snježnog pokrivača, a u brdovitim i planinskim krajevima njegovo povećanje.\nNa krajnjem jugu biće promjenljivo oblačno i bez padavina, saopšteno je iz Republičkog hidrometeorološkog zavoda.\nDuvaće slab do umjeren vjetar, u zapadnim područjima na momente i pojačan sjevernog smjera, saopšteno je iz Federalnog hidrometeorološkog zavoda.\nTemperatura vazduha u 13.00 časova: Bjelašnica minus devet, Čemerno i Rudo minus četiri, Foča i Ivan sedlo minus dva, Šipovo i Srbac minus jedan, Gacko, Han Pijesak i Srebrenica nula, Livno, Sarajevo i Sokolac jedan stepen Celzijusov.\nU Prijedoru i Bugojnu izmjerena su dva stepena, u Bijeljini, Grudama, Neumu i Trebinju tri, Mostaru i Zenici četiri, Brčkom, Doboju, Širokom Brijegu i Mrkonjić Gradu pet, Sanskom Mostu i Tuzli šest, Ribniku sedam, Banjaluci, te Bihaću i Gradačcu osam stepeni Celzijusovih.\nPrethodni tekstDANAS JE SVETI STEFAN I TREĆI DAN BOŽIĆA: Na Stevanjdan se iz kuće iznosi božićna slama, a metla kojom je pometena više se ne koristi nego čuva za zdravlje!\nSledeći tekstPORODIČNI OKRŠAJ Pucao u brata, pa ranio majku


Kina stranim diplomatama uložila protest zbog sankcija\nBeta 23. marta 2021. 21:35\nKina je danas saopštila da je pozvala strane diplomate da bi im uložila protest jer su SAD, Evropska unija, Kanada i Velika Britanija zajednički uvele sankcije visokim kineskim zvaničnicima zbog navodnog kršenja ljudskih prava u kineskom zapadnom regionu Sinđijanga.\nPredstavnica Ministarstva spoljnih poslova Hua Čuning nazvala je danas nove sankcije „klevetom i uvredom ugleda i dostojanstva kineskog naroda“.\n„Upozoravam ih da ne bi trebalo da potcenjuju čvrstu odlučnost kineskog naroda da brani svoje nacionalne interese i dostojanstvo, a platiće cenu za svoju glupost i aroganciju“, rekla je Hua novinarima.\nNekoliko sati ranije su kineski i ruski ministri spoljnih poslova osudili novi talas kritike i sankcija protiv obe zemlje zbog ljudskih prava.\nNa konferenciji za novinare u južnom kineskom gradu Naningu, kineski ministar Vang Ii i ruski Sergej Lavrov odbacili su kritike iz sveta svojih političkih sistema kao autoritarnih i rekli da rade na daljem globalnom napretku u pitanjima od klimatskih promena do pandemije koronavirusa.\n„Zemlje bi trebalo da se udruže kako bi se suprotstavile svim oblicima jednostranih sankcija“, rekao je Vang i dodao da „međunarodna zajednica neće prihvatiti ove mere“.\nRusija je takođe pod sankcijama Zapada zbog kršenja ljudskih prava i vojne agresije na Ukrajinu. Lavrov je rekao da su veze Rusije s Kinom postale jače otkako su se odnosi Moskve s EU pogoršali, i optužio Zapad da „svima ostalima nameće sopstvena pravila za koja smatra da bi trebalo da ojačaju svetski poredak“.\n„Pošto je Evropa prekinula odnose, jednostavno uništavajući sve mehanizme stvarane godinama… onda, verovatno, objektivno, to dovodi do činjenice da se naši odnosi s Kinom razvijaju brže nego ono što je preostalo od odnosa sa evropskim zemljama“, rekao je Lavrov.\nU zajedničkoj izjavi dvojica ministara su rekla da nijedna zemlja ne bi trebalo da nameće drugima svoj oblik demokratije.\n„Mešanje u unutrašnje stvari suverene države pod izgovorom ‘unapređenja demokratije’ je neprihvatljivo“, piše u izjavi.\nKina kaže da su pripadnici ujgurskih i drugih muslimanskih manjinskih grupa u Sinđijangu dobrovoljno učestvovali u kursevima obuke za posao i „deradikalizacije“, čime ona negira da ih je više od milion zatvoreno u logore za prevaspitavanje nalik zatvorima, prisiljeno da se odreknu svoje zavičajne kulture i obećaju lojalnost vladajućoj Komunističkoj partiji i njenom lideru Si Đinpingu. Mediji, strane vlade i aktivističke grupe kažu da se nastavlja to zlostavljanje, uključujući prisilni rad i prinudnu kontrolu rađanja.\nBritanski ministar inostranih poslova Dominik Rab je rekao da su multinacionalne sankcije protiv Kine deo „intenzivne diplomatije“ njegove vlade, SAD, Kanade i EU zbog sve jačih dokaza o ozbiljnom kršenju prava Ujgura. Sankcije će biti izrečene odmah i uključivaće zabrane putovanja i zamrzavanje imovine četiri zvaničnika, rekao je Raab.\nAmerički državni sekretar Entoni Blinken rekao je u saopštenju da je zajednički odgovor „snažna poruka onima koji krše ili zloupotrebljavaju međunarodna ljudska prava, a mi ćemo preduzeti dalje akcije u koordinaciji s partnerima“.\nPeking je brzo odgovorio na potez EU u ponedeljak uvodeći sankcije protiv 10 pojedinaca i četiri institucije EU za koje je rekao da su naneli štetu kineskim interesima i „zlonamerno širili laži i dezinformacije“.\nNemačka je danas pozvala ambasadora Kine u Berlinu da se požali na taj potez, rekavši da sankcije protiv poslanika EU, naučnika, političkih institucija i nevladinih organizacija predstavljaju „nerazumnu eskalaciju koja će nepotrebno zategnuti odnose EU i Kine“.


Zanimljivosti dana : VIDEO:Jupiterov mesec Evropa krije vodu!\nNajnovija istraživanja kao i najnoviji dokazi koji nam dolaze sa NASA sonde Galileo pokazuju da na Jupiterovom mesecu Evropa ima vode!Ova voda se prostire na površini veličine Velikih jezera u SAD..\nVećina naučnika smatra da ova ledena kora meseca Evropa debljine oko 3 kilometra.Podaci sugerišu kako postoji interakcija izmedju ledene kore Evrope i okeana.Ovim najnovijim dokazom se dobija pretpostavka da je na satelitu Evropa moguć neki oblik života pošto ima materije sličnoj vodi.\nPrema izjavi Britnija Šmita sa instituta za geofiziku Univerziteta Teksas u Ostinu koja se pojavljuje u časopisu Nature"to bi moglo da znači hranljive materije i energije kreću se izmedju novootkrivenog vodenog prostranstva i zaleđene površine meseca Evropa."\nAli biće potrebno dosta izgleda vremena dok se pošalje jedna ljudska misija na jupiterov satelit Evropa da bi se utvrdilo pravo stanje i da ljudi otkriju "svojim rukama i očima" šta se krije u dubinama novootkrivenih podzemnih jezera vode.\nSonda Galileo je u svemir lansiran 1989.godine.Dosad je ta sonda poslala mnogo podataka naučnicima za ovu najveću planetu sunčevog sistema i njegove prirodne satelite.


Bahati Bali-beg RAZBESNEO komšiluk: Ne biste voleli da živite pored Buraka Ozčivita i njegove supruge kad čujete kako se BEZOBRAZNO PONAŠAJU!\nPostupci lepog glumca zapanjili su njegove komšije.\nburak ozčivitfoto: Profimedia\nBurak Ozčivit je jedan od najpopularnijih glumaca današnjice, a žensku populaciju osvojio je ulogom Bali-bega u hit seriji "Sulejman veličanstveni". Glumac uživa u braku sa lepom glumicom Fahrije Evdžen, ali postoje ljudi kojima ovaj poznati par stvara određene neugodnosti.\nBali-beg i Fahrije pronašli dom iz mašte: Ovako izgleda porodično gnezdo najpopularnijeg turskog para\nOni su SAVRŠEN PAR: Maja Ognjenović i Danilo Ikodinović otkrivaju da li PLANIRAJU BEBU i zašto je njihovo venčanje bilo IZNENAĐENJE\n( Glossy/Tračara/Haber )\nTAGOVI: Burak OzdživitFahrije EvdženglumciTurskakomšijebahatost


Đurašković: Isporuka vode primorskim opštinama na nivou 2019. godine - Vijesti | Radio Televizija Budva - Budva Crna Gora\nRegionalni vodovod je uspješno završio ovu turističku sezonu i primorskim opštinama isporučio je šest miliona kubika vode, što je na nivou 2019. godine, saopštio je direktor te kompanije Josip Đurašković.\nOn je agenciji Mediabiro rekao da kada je u pitanju prošla godina isporučena količina za 20 odsto veća.\n"Nadamo se da će ovaj period postsezone biti dobar i da ćemo sezonu završiti uspješno", poručio je Đurašković.\nPrema njegovim riječima, opština Budva je prednjačila u potrošnji vode i ona je na osnovu presjeka koji je urađen krajem avgusta pokazala da je u sistem opštine upumpano oko dva miliona kubika vode.\nĐurašković je rekao da su u špicu sezone sve primorske opštine uzimale više količine vode, a Regionalni vodovod je bio u prilici da im izađe u susret.\n"Opština Kotor je uzimala veće količine vode u odnosu na ono što je ugovorom dogovoreno", kazao je Đurašković.\nOn je istakao da je ova sezona završena uspješno i da su uspjeli da izbore sa svim problemima koje su imali vezano za izvoriše što je prouzrokovano iskopom šljunka u koritu Morače.\n"Ja sam zadovoljan ovom sezonom s obzirom na to da nijesmo ni znali kako će sve biti, ali ako napravimo paralelu sa isporukom vode i ako je to pokazatelj i onda mogu da zaključim da je sezona bila uspješna", istakao je Đurašković.\nNa pitanje dokle se došlo sa radovima na spajanju opštine Herceg Novi, koja je još prošle godine trebalo da bude spojena, Đurašković je odgovorio da su otklonjene smetnje koje su bile i potpisan je ugovor sa vlasnicima parcela.\n"Mi smo to uspješno priveli kraju i nadamo se da ćemo do kraja mjeseca početi radove na spajanju Herceg Novog na sistem Regionalnog vodovoda i da ćemo za sljedeću sezonu imati priključen Herceg Novi", kazao je Đurašković.\nOn je kazao da Regionalni vodovod ima profesionalan tim ljudi koji rade na postrojenjima.\n"Što se tiče tih tehničkih stvari nije bilo nikakvih problema. Najveći problem je bilo iskopavanje šljunka u Morači i ugrožavanje samog izvorišta "Bolje sestre", kazao je Đurašković.\nVodovod Budva: Do kraja septembra 353 protokola o izmirenju duga na rate\nSjutrašnji gost Radio Budve arhitekta Slobodan Bobo Mitrović\nGost Radio Budve danas od 11h arhitekta Slobodan Bobo Mitrović


Fudbal: 27. memorijal "Stevan Ćele Vilotić" od 3. do 7. septembra | (Vesti - 01. 09. 2021) Subotica.com\n01.09.2021. u 10:30h\nU petak počinje 27. memorijalni međunarodni fudbalski turnir „Stevan Ćele Vilotić“ za omladince. Od 3. do 7. septembra na terenima u Subotici, Bačkoj Topoli, Kuli i Senti za Ćeletov trofej nadmetaće se reprezentacije Srbije, Crne Gore, Mađarske i Azerbejdžana.\nSubotica se pokazala kao dobar domaćin proteklih godina, a ni ove godine veliko gostoprimstvo neće izostati poručila je Nataša Aleksić, član Gradskog veća zadužen za sport i omladinu.\n- Pred nama je još jedna lepa manifestacija, međunarodni turnir „Stevan Ćele Vilotić“ koja će okupiti oko 150 fudbalera, a sa kojom ćemo da opravdamo, da je Subotica grad sportova. Verujem da ćemo opravdati i ovog puta epitet dobrog domaćina, da će svi uživati i da će organizacija biti na visokom nivou. Nadamo se da će naša reprezentacija ponoviti uspeh i odbraniti trofej – predočila je Nataša Aleksić.\nSekretar Sportskog saveza Subotice, Dejan Vuković, u ime organizacionog odbora izneo je plan odigravanja utakmica i istakao šta turnir znači za Suboticu.\n- Drago mi je da se turnir posle godinu dana pauze zbog korone, ponovo održava u našem gradu i što je Fudbalski savez Srbije prepoznao u nama partnere za organizaciju, za nas dragog i važng turnira koji se po 27. put održava. Teško mi je da pričam kada dođe ovaj deo, jer sa nama nije više idejni tvorac ovog turnia sa kojim smo svi počeli, naš Ivica Kajdoči. Uveli smo priznanje ferplej koje nosi njegovo ime da se setimo jednog velikog sportskog novinara koji je najzaslužniji što je ovaj turnir i nastao i što se održava u našem gradu – rekao je Vuković. - Utakmice će se igrati na terenima u Subotici, Bačkoj Topoli, Kuli i Senti, a velika zahvalnost ide i za klubove koji su obezbedili terene za treninge. Reprezentacijama koje su učesnice neophodni su i treninzi, a za to su nam pomogli Fudbalski klubovi Bačka 1901, Tavankut, Vinogradar, Spartak i JKP "Stadion",\nDušan Gelić, direktor turnira, istakao je značaj ove manifestacije i ispred Fudbalskog saveza Srbije se zahvalio učesnicima turnira, organizatorima, pohvalio poboljšanje uslova na stadionima gde se odigravaju utakmice.\n- Veliko mi je zadovoljstvo što smo se ponovo našli u Subotici, zajedno sa našim domaćinima, organizatorima Gradom Suboticom ljudim iz Lokalne samouprave, Nataši Aleksić članici Gradskog veća za sport, Dejanu Vukoviću sekretaru Sportskog saveza Subotice, ljudima iz klubova koji nam pomažu i domaćinima. Mi smo veoma ponosni na ovaj turnir, 27 po redu. Turnir velikog renomea. Drago nam je da smo posle jedne godine pauze ponovo u Subotici i da je fudbal na neki način prevazišao koronu i teško vreme – istakao je Gelić.\nGelić je posebno istakao važnost turnira „Stevan Vilotić Ćele“ za naše selekcije.\n- Turnir Ćele Vilotić je za nas važan sa dva aspekta. Prvi je sportski, jer nam služi da se pripremimo za kvalifikacije koje nas očekuju. Iz drugog razloga nam je bitan što na ovaj način želimo da čuvam tradiciju na lik i delo čoveka koji je obeležio jednu fudbalsku epohu i koji je ceo svoj život posvetio radu sa mlađim kategorijama. Važno je da nastavimo sa održavanjem ove manifestacije i da podižemo nivo kvaliteta organizacije. Veoma sam srećan što smo ponovo ovde i nadam se da ćemo još dugo godina organizovati i dolaziti na ovaj turnir -poručio je direktor turnira, Dušan Gelić.\nSelekciju Srbije, generaciju dečaka rođenih 2003. godine, predvodi selektor Dejan Branković. Strateg našeg tima istakao je značaj turnira za njegov tim i poručio da su ciljevi uvek na najvišem nivo.\n- Ovaj turnir nam je itekako važan u samoj pripremi ekipe za kvalifikacioni period koji nas čeka u novembru mesecu u Tirani. Protivnici su nam Severna Makedonija, Albanija i Francuska. Odigravanjem ovih utakmica hoćemo da se adekvatno pripremimo za samo takmičenje. Turnir je sa dugom tradicijom i velikom težinom imena koje nosi. Nama je čast što učestvujemo na Ćele turniru. Prioritet jeste pobeda u svakom takmičenju, ali je nama prevashodno podizanje ekipe na nivo koji će nam doneti benefite u samom kvalifikacijama. Iz tog razloga smo pozvali i malo više igrača kako bi mogli da ekipu dovedemo do maksimuma u narednom periodu - istakao je Branković. - U dosadašnjim takmičenjma i turnirima ova ekipa je imala veliki uspeh sa maksimalnim učinkom i pobedama. Nadam se da ćemo tu tradiciju nastaviti i na ovom turniru. Prioritet i osnova ovog turnira na je da pored dobrog uigravanja za ono što sledi , da podignemo pobednički pehar i opravdamo očekivanja favorita na turniru.\nStefan Despotovski, jedan iz plejade talentovanih igrača našeg tima, pred početak turnira poručuje:\n- Igramo tri utakmice na ovom turniru i imamo najveće ambicije jer mi smo Srbija. Naš cilj nije smao da pobedimo naše protivnike na ovom takmičenju, već uigravanje za predstojeće kvalifikacije koje se odigravaju u Albaniji. U ekipi vlada veoma pozitivna atmosfera i svi ginemo jedan za drugog. Za to je zaslužan kompletan tim sa selektorom na čelu. Svi se spremamo i ne sumnjam da nećemo ostvariti naše ciljeve - objasnio je Despotovski.\nmemorijalni turnir stevan vilotić ćele stevan ćele vilotić


SAD i Indonezija o Južnom kineskom moru\nAmerička državna sekretarka Hilari Klinton i ministar spoljnih poslova Indonezije na zajedničkoj konferenciji za novinare u Baliju, 24. jul 2011.\nAmerička državna sekretarka Hilari Kliton i indonežanski ministar inostranih poslova Marti Natalegava, zatražili su hitno sprovođenje sporazuma Kine i država ASEAN-a o miroljubivom rešenju teritorijalnog spora u Južnom kineskom moru. Dvoje visokih diplomata su o tome razgovarali na današnjem bilateralnom sastanku u Baliju.\nNa zajedničkoj konferenciji za novinare, državna sekretarka je izjavila da bi ASEAN i Kina hitno trebalo da sastave pravila ponašanja da bi se izbegao sukob u regionu bogatom prirodnim izvorima. Natalegava je izjavio novinarima da se nada da će napredak biti postignut pre nego što Indonezija u novembru bude domaćin samita država Istočne Azije, na kojem će prvi put učestvovati i Sjedinjene Države.\nHilari Klinton je takođe saopštila da će Kim Kje Gvan, prvi potpredsednik severnokorejske vlade i bivši glavni izaslanik na pregovorima o nuklearnom programu Severne Koreje, doputovati ove nedelje u Njujork na sastanak sa američkim funkcionerima.\nOna je rekla da će se Kim sastati sa međuagencijskim timom američkih funkcionera sa kojima će razmotriti naredne korake neophodne za nastavak takozvanih pregovora šest strana o denuklearizaciji, u kojima pored dve Koreje učestvuju Sjedinjene Države, Kina Japan i Rusija.


SEEbiz.eu / RS / Vučić: Prihvatamo kompromis o Kosovu, ne i poniženje\nAleksandar Vučić Wes Mitchell Kosovo\nVučić: Prihvatamo kompromis o Kosovu, ne i poniženje\nDatum objave: 14.03.2018. - 12:59:57\nBEOGRAD - Predsednik Srbije Aleksandar Vučić izjavio je danas nakon razgovora sa pomoćnikom državnog sekretara SAD za Evropu i Evroaziju Wesom Mitchellom da je Srbija, kada je reč o odnosima Beograda i Prištine, spremna da razgovara o kompromisima i da može da prihvati kompromisno rešenje, ali poniženje naroda i uništenje države ne može.\nVučić je naveo da je poznato da Srbija i SAD ne dele iste stavove kada je reč o odnosima Beograda i Prištine, kao i da je zahvalan na podršci Mitchella nastavku dijaloga.\n"Mičel je za razliku od mnogih drugih hteo da sasluša šta srpska strana ima da kaže. Nismo saglasni po pitanju odnosa Beograda i Prištine, mnogih stvari po pitanju formiranja kosovskih bezbednosnih snaga, ali smo saglasni da nastavimo razgovore i zahvalan sam na podšrci SAD na putu Srbije ka Evropskoj uniji", rekao je predsednik Srbije.\nPomoćnik američkog državnog sekretara za evropska i evroazijska pitanja Wes Mitchell izjavio je danas u Beogradu da su SAD privržene saradnji i jačanju partnerstva sa Srbijom.\nNa zajedničkoj konferenciji za novinare sa predsednikom Srbije Aleksandrom Vučićem, Mičel je rekao da SAD Srbiju vide kao osnovu čitavog Balkana.\n"Želimo da se vratimo na staru stazu tesne bliskosti i saradnje SAD i Srbije. I dalje verujemo da je vizija slobodne i prosperitetne Srbije u skladu i u miru sa susedima i integrisana sa Zapadom cilj svih nas i radujem se saradnji sa predsednikom Srbije i njegovim timom na razvijanju tih ciljeva", rekao je Mitchell.\nMitchell je rekao da je razgovor sa predsednikom Srbije bio "otvoren i veoma dobar" i da su razgovarali o Kosovu, bezbednosti i sigurnosti regiona i ekonomskoj saradnji.\nAmerički diplomata ponovio je da SAD podržavaju dijalog Beograda i Prištine i pozvao obe strane da sprovedu sve obaveze koje su preuzele.\nMitchell je rekao da se SAD zalažu za pronalaženje rešenja u dijalogu i da su spremne da slušaju i da pomognu.\nOn je ocenio da Kosovo ima pravo da formira profesionalne snage koje će se baviti bezbednošću i da to ne bi bila nikakva pretnja Srbiji i Srbima.\n"Kosovo ima pravo da formira profesionalne snage koje će se baviti bezbednošću i koje bi uključile i kosovske Srbe i niko nema pravo da zabrani Kosovu da razvija takve strukture", rekao je Mičel na zajedničkoj konferenciji za novinare sa predsednikom Srbije Aleksandrom Vučićem.\nMitchell je kazao da SAD podržavaju to pravo Kosova ali i naglasio da je za to neophodna promena ustava.\nOn je rekao da to zahteva mnogo posla i da su se SAD angažovale "vrlo blisko sa ljudima u Prištini oko toga".


Konferencija beba u Prijedoru 24. juna - GradPrijedor.com - Portal grada Prijedora\nHome»Najave»Konferencija beba u Prijedoru 24. juna\n16. juna 2022. 2 Mins Read\nGrad Prijedor nakon dvije godine pauze zbog epidemije virusa korona, 24. juna u Ljetnoj bašti organizuje Konfereciju beba „Prijedor 2022“.\n– Grad Prijedor je ove godine pripremio poklone za tročlano predsjedništvo koje će činiti najmlađa, najstarija beba i beba sa najviše braće i sestara koje budu registrovane na konferenciji. Takođe, pored tih poklona biće nagrađena i beba koja je rođena na 16. maj, Dan grada, a pripremili smo i poklon bonove-rekla je Dodoševa.\n– Pored Grada i Ministarstava, naši prijatelji u organizaciji beba su svakako ustanove, privrednici i preduzeća koja gravitiraju na području naše lokalne zajednice. Mnogo ih se odazvalo za učešće u Konferenciji beba. Pripremili smo brojne poklone za sve bebe koje budu tog dana registrovane na Konferenciji beba i ovim putem želim svima da se zahvalim koji su prihvatili da uzmu učešće u organizaciji, jer pokazali smo humanost na djelu, ali i da su privrednici i preduzeća sa teritorije grada Prijedora društveno odgovorni – istakla je Dodoševa.


Japanski proizvođač guma gradi fabriku u Srbiji (SRB) | Logistic Magazin\nVanredno obraćanje predsednika u kom je najavio dolazak kompanije Toyo Tires u Srbiju.\nVrednost investicije je gotovo 400 miliona evra, a fabrika će biti izgrađena u Inđiji, najavio je Vučić.\n“Ovo je velika stvar za nas”, rekao je predsednik.\nVučić je rekao da je posle tri godine razgovora, istraživanja, borbe, pregovora s više zemalja iz centralne istočne i južne Evrope, Srbija izabrana da u nju dođe jaka japanska kompanija. U poslednjem krugu preostale su samo Srbiji i Poljska… ali, pobedili smo i Poljsku”, istakao je predsednik.\nFabrika će biti u Inđiji, a u narednim mesecima počinje izgradnja fabrike na 60 hektara. “Biće zauzet veliki prostor”, istakao je Vučić i naglasio da će plate u ovoj kompaniji biti drastično iznad proseka.\n“U ovoj fabrici plate su znatno više od prosečnih, ali nismo ovlašćeni da to govorimo pre nego što poslodavci ne kažu radnicima”, istakao je Vučić.\nOn je ocenio da je dolazak japanske fabrike velika vest za Inđiju, Srem, Šajkaš, Kovin, Bački Jarak, Temerin, Beograd, Irig, Novi Sad, opštinu Stara Pazova…\n“Stiže nova fabrika u Pančevo, u BG stadion, bazen…”\nVučić je rekao da je samo deo investicije za početnu fazu vredan 400 miliona evra, što je, kaže, više nego što na godišnjem niovu jedna Bosna i Hercegovina ima ukupno investicija, a samo dva puta manje nego što je Hrvatska kao članica EU imala prošle godine.\nPredsednik je istakao da će se u toj fabrici praviti gume najvišeg, odnosno, premijum kvaliteta.\nFoto: Pixabay (VenV)


"Promenili smo kriterijum za dodelu novca na redovnim prijemima građana u Skupštini grada. Do sada je bilo 3.000 dinara za 'gospođu' i 2.000 dinara za 'gospodina', a od danas 4.000 dinara za 'gospođu', a 3.000 za 'gospodina'", rekao je Marković.\n"Ajmo sada da uradimo anketu i pitamo da li bi neko ko ima petoro školske dece odbio da primi 20.000 dinara pred početak školske godine ili 15.000 za petoro onih koja ne idu u školu", predložio je Marković.\nPrema njegovim rečima, novac se dodeljuje na snonovu odluke Centra za socijalni rad i predloga mesnih zajednica koje su poslale Skupštini grada spisak porodica sa malim primanjima, onih sa više dece ili u kojima je neko bolestan.\n"Odluka je da takvim porodicama dajemo 4.000 dinara po đaku i 3.000 dinara po detetu koje ne idu u školu, a starijim i bolesnim dajemo novac za lekove", izjavio je Marković i podsetio da lokalna samuprava na mesečnom nivou štedi između osam i 10 miliona dinara i da sve te pare idu građanima.\n"Jagodina nema komunalnu policiju i to je ušteda na mesečnom nivou od skoro tri miliona dinara", rekao je on.\nEvropski parlament odobrio je u sredu predlog Evropske komisije da u sledećem dugoročnom budžetskom periodu (2021-2027) Evropska unija izdvoji skoro 17 milijardi evra za dalje osnaživanje uloge EU u svemirskom sektoru.


Klinika koja parira Evropi i svetu - Pasarela\nRazvoj stomatologije na našim prostorima uslovljen je njenim ubrzanim razvojem na globalnom nivou. Trudeći se da dostignu stopu svetskog razvoja, naše stomatološke ordinacije uspele su danas da kvalitetom pruženih usluga pariraju najrazvijenijim zemljama sveta.\nIpak, studiozno proučavanje ove tematike nameće krucijalnu razliku između razvijenog sveta i nas, a to je životni standard. Cene intervencija usklađene su sa životnim standardom, pa su tako daleko ispod svetskog proseka, što je itekako doprinelo razvoju takozvanog dentalnog turizma i velikom prilivu pacijenata iz inostranstva.\nMeđutim, pored niskih cena i turističkih čari Beograda, mora da je razlog još neki, koji pacijente iz celog sveta dovodi u naše stomatološke ordinacije, a to je kvalitet pruženih usluga. Stomatološka ordinacija Dental Plaza već dugi niz godina na polju medicinskog turizma ostvaruje zavidan nivo, jer uspešno uspeva da objedini transfer pacijenata, organizaciju smeštaja i zagarantovano visok kvalitet bilo koje stomatološke procedure i usluge.\nČime raspolaže Dental Plaza?\nU Dental Plazi svaki pacijent ima osećaj sigurnosti, jer se nalazi u rukama vrhunskih stručnjaka. Veliki broj zaposlenih lekara i osoblja čini da organizacija rada na samoj klinici funkcioniše kao na prestižnim i cenjenim klinikama u Evropi i širom sveta.\nSvetski standardni na klinici\nDental Plaza, besprekornim arhitektonskim uređenjem prostora od preko 400 kvadratnih metara, sa više pojedinačnih ordinacija opremljenih najkvalitetnijim uređajima poslednje generacije, već na prvi pogled oduzima dah.\nEnterijer čekaonice osmišljen je da opusti i relaksira, pa ćete u jednu od mnogih moderno opremljenih ordinacija ući mirni i spremni, čak i ako su teški izazovi pred vama. Dental Plaza objedinjuje sve stomatološke usluge na jednom mestu, jer između ostalog poseduje i rendgen kabinet, gde možete uraditi ortopan snimak koji je neophodan u planiranju mnogih procedura.\nStručnjaci Dental Plaze kontinuirano prate svetske trendove, trudeći se da budu u korak sa vremenom, u čemu im pomaže najsavremenija tehnologija dostupna za svakodnevnu upotrebu u radu sa pacijentima.\nModeran 3D rendgen aparat, laser i UV lampe i najnovija generacija softvera koji podižu kvalitet rada na najviši nivo, skraćuju vreme potrebno za intervenciju, a pacijentu garantuju sigurnost i komfor.\nKvalitetni materijali i kontrola kvaliteta\nPoslednjih godina, uporedo sa razvojem nauke i tehnologije, usavršavaju se i materijali koji se koriste u stomatologiji. Dental Plaza upotrebljava najkvalitetnije materijale, koji zadovoljavaju visoke estetske, mehaničke i zdravstveno-bezbednosne standarde.\nU pitanju su materijali renomiranih proizvođača koji su u skladu sa nacionalnim i međunarodnim regulativama, pritom donoseći najsavremenije svetske trendove kod nas.\nTehnika u stomatološkoj praksi\nVeliki obim posla, bogato praktično iskustvo i dugogodišnja saradnja Dental Plaze sa proizvođačima uslovila je brzu dostupnost u svim fazama protetskih radova, što pacijentu obezbeđuje blistavi osmeh i brže nego što očekuje, štedeći mu dragoceno vreme i strpljenje.\nStomatološka ordinacija Dental Plaza garantuje i kvalitet i brzinu pruženih stomatoloških usluga.\nZa pacijenta možda nevidljivi, ali presudan značaj za funkcionisanje čitave organizacije rada, imaju i menadžeri, timovi programera i celokupno pomoćno osoblje koje do detalja planira i sprovodi boravak i lečenje pacijenta, od transfera, preko smeštaja do opšteg osećaja udobnosti i komfora.\nDental Plaza je savršeno uigran tim kome je jedini cilj bezbednost, sigurnost, komfor i zadovoljstvo pacijenta.\nLuksuzni besplatni apartmani\nMalo koja stomatološka ordinacija, kao što to radi Dental Plaza, brine o svakom segmentu tokom boravka pacijenata zbog intervencija ili kontrolnih pregleda. U tu svrhu poseduju 22 luksuzna apartmana na najboljim lokacijama u gradu, koja su u neposrednoj blizini same klinike.\nObezbeđen transfer pacijenata\nDirektno sa aerodroma ili autobuske stanice svim pacijentima koji to žele obezbeđen je siguran i udoban transfer do klinike i apartmana.\nPoslednja ali ne manje važna stvaka – iskustva pacijenata najvažnija su karika u lancu uspešnog poslovanja stomatološke ordinacije Dental Plaza, jer se na neskrivenom zadovoljstvu pacijenata temelji rasteći uspeh i ugled ove klinike. Bez dvoumljenja poverite im svoj osmeh i osmeh svojih najbližih.\nOpsesivno-kompulzivni poremećaji i manifestacije\n5 saveta kako da ublažite svoju preosetljivost\nOsveženje iz srednje Amerike – GVAKAMOLI


Radnicima FC plastika ponuđeno da pređu u Fijat ili da napuste firmu – Veliki Park\nNakon izmeštanja dela opreme za proizvodnju branika iz Fijat Krajsler plastika u fabriku Montaža kompanije Fijat Krajsler automobili Srbija, menadžment FCA Srbija ponudio je danas radnicima linije montaža FC Plastika da pređu u FCA Srbija, ili da napuste firmu uz otpremnine od po oko 5.000 evra.\nVećina radnika je, kako saznajemo, odbila obe ponude i odlučila da ostane u FC plastiku i „nastavi borbu za svoja prava“.\nMontažna linija za sklapanje branika za model „500L“, koji se proizvodi u Kragujevcu, izmeštena je u FCA Srbija, zbog štrajka radnika FC plastika koji, od sredine februara, traže da im se ovogodišnji regres vrati na prošlogodišnji nivo (oko 60.000 dinara), a da im se neradni dani, kao i kolegama iz fabrike automobila, plaćaju sa 65 odsto od redovne plate.\nU Sindikatu ove fabrike za naš list kažu da su od više desetina „plastičara“ sa montažne linije te fabrike, njih tek trojica, četvorica prihvatila da uzme otpremnine, a da niko od radnika nije prihvatio ponudu da pređe u Fijat Krajsler automobile. Naprotiv, svi su odlučili da ostanu u FC plastiku i da sredinom maja radikalizuju protest.\n– Ukoliko se, u međuvremenu, nešto ne promeni nakon što 10. ili 11. maja ponovo bude pokrenuta proizvodnja automobila u Fijatu, mi ćemo radikalizovati protest. Planiramo da započnemo blokadu pruga i mostova u Kragujevcu – rekao je juče našem listu predsednik Štrajkačkog odbora u FC plastiku Zoran Miljković.


Objavljen izveštaj američkih obaveštajnih službi: Apokaliptična predviđanja - 09.04.2021, Sputnik Srbija\nBolesti, jaz između bogatih i siromašnih, klimatske promene i sukobi u zemljama i među njima predstavljaće veliki izazov narednih decenija, pokazao izveštaj SAD... 09.04.2021, Sputnik Srbija\n© Sputnik / Maksim BogodvidApokalipsa\nSuparništvo između Kine i koalicije zapadnih zemalja, predvođene Sjedinjenim Državama, verovatno će se intenzivirati i biće podstaknuto smenama vojne moći, demografskim prilikama, tehnologijom i „učvršćivanjem podela u pogledu modela upravljanja“, ističe se u izveštaju „Globalni trendovi 2040“ koji je izdao američki Nacionalni obaveštajni savet, prenosi agencija Rojters.\nRegionalne sile i nedržavni akteri mogli bi da imaju veći uticaj, a verovatne posledice toga su „nestabilnija geopolitička sredina više sklona konfliktu“ i oslabljena međunarodna saradnja, ocenjuje se u izveštaju.\nIzveštaj vodećih američkih obaveštajnih analitičara, koji se objavljuje svake četiri godine, procenjuje političke, ekonomske, društvene i druge trendove koji će verovatno oblikovati nacionalnu bezbednost narednih 20 godina.\n„Naša namera je da pomognemo onima koji utvrđuju politiku i građanima da se pripreme za niz mogućih budućnosti“, napisali su autori, navodeći da ne iznose specifična predviđanja i da su u izveštaju obuhvatili mišljenje različitih grupa – od američkih studenata do afričkih aktivista za građanska prava.\nIzazovi kao što su klimatske promene, bolesti, finansijske krize i tehnološki poremećaji „verovatno će se pojavljivati češće i intenzivnije u gotovo svim regionima i zemljama“, što će dovesti do „rasprostranjenog preopterećenja država i društava, kao i šokova koji bi mogli da budu katastrofalni“, upozorava se u izveštaju.\nDodaje se da pandemija, koja je odnela više od tri miliona života, predstavlja najveći „globalni poremećaj“ od Drugog svetskog rata, sa posledicama koje će trajati godinama.\nKovid 19, kako se navodi, pokazao je – a ponekad i produbio – razlike u zdravstvenoj zaštiti, doveo do rasta nacionalnih dugova, ubrzao nacionalizam i političke podele, produbio nejednakost, podstakao nepoverenju u vlade i naglasio neuspeh međunarodne saradnje.\nTakođe usporava – a moguće i preokreće – napredak u borbi protiv siromaštva, bolesti i rodne neravnopravnosti.\nU izveštaju se predviđa da će se mnogi problemi, izazvani pandemijom, pogoršati do 2040. godine.\n„Postoje određeni trendovi koje smo utvrdili, a koji se po svemu sudeći ubrzavaju ili osnažuju zbog pandemije“, rekao je neimenovani zvaničnik NIC-a, a prenosi agencija Rojters.\nU najoptimističnijem – „renesansa demokratija“ – demokratske vlade bi se pokazale „sposobnijim da podstiču naučna istraživanja i tehnološke inovacije, ubrzavajući ekonomski procvat“, što bi im omogućilo da se suoče sa domaćim problemima i da se suprotstave međunarodnim rivalima.\nPogledajte i emisiju „Novi Sputnjik poredak“, koji analizira tvrdnju doajena američke diplomatije Henrija Kisindžera da Vašington mora da pristane na dogovor o novom ustrojstvu sveta, ili će se svet naći u eksplozivnoj situaciji kakva je prethodila Prvom svetskom ratu


VPI BH KAMPANJA: Koliko transparentno institucije BiH informišu javnost u vremenu pandemije COVID-19 - Foreign Policy Initiative BH\nDate: 23 Aprila, 2020\nU demokratskim društvima vlast radi za dobrobit svojih građana i u saradnji sa njima. Jedna od vrijednosti demokratskog uređenja je transparentnost rada njenih upravnih struktura, kao i poštivanje neotuđivih prava njenih građana/građanki.\nProaktivna transparentnosti i sloboda pristupa informacijama su osnovni načini direktne komunikacije između države i njenih građana/građanki. Kako bi se izgradilo povjerenje građana u upravu, ona mora biti transparentna, njen rad mora biti vidljiv i razumljiv građanima, jer se time smanjuje mogućnost korupcije i zloupotrebe vlasti, te omogućuje građanima/građankama da uzmu aktivno učešće u donošenju odluka.\nVanjskopolitička inicijativa BH je od početka aprila na društvenim mrežama provodila kampanju o tome koliko transparentno institucije BiH informišu javnost u vremenu pandemije COVID-19. Na objavljenim infografikama obuhvaćene su nadležne institucije na državnom i entitetskom nivou.\nOvom kampanjom Vanjskopolitička inicijativa BH je željela pokazati građanima da web stranice institucija postoje radi njih i da oni imaju pravo (ali i obavezu) da prate rad institucija kao i način informisanja.\nCilj je bio i to da se građani/građanke dodatno motivišu da potrebne i provjerene informacije traže od nadležnih institucija i da sami saznaju da li je to moguće i u kojoj mjeri.


Vesti online / Sport / Košarka / Budućnost bolja i od Olimpije\nNajbolji u ekipi Dejana Radonjića bio je Čedomir Vitkovac sa 21 poenom, Vladimir Dragičević dodao je 19 a Nemanja Gordić 13 koševa.\nKod domaćina se istakao Sašo Ožbolt sa 19, odnosno Vladimir Golubović sa 17 postignutih koševa.\nBudućnost je meč prelomila kada je pri rezultatu 72:70, dva minuta pre kraja duela, napravila seriju od 5:0 i tu prednost je bez problema održala do kraja.\nPodgoričani su tako zabeležili i petu pobedu za redom u regionalnom takmičenju, a za poraz ne znaju od 10. kola i gostovanja Hemofmu u Vršcu. Budućnost sada deli peto mesto na tabeli sa Zagrebom, sa skorom 10-6.\nSubota, 16. januar:\nFMP - Cibona 95:71\nCedevita - Zadar 75:69\nRadnički - Bosna 82:69\nZagreb - Crvena zvezda 81:80\nPartizan - Helios 84:76\nŠiroki - Hemofarm 76:94\nOlimpija - Budućnost 78:82\nCrvena zvezda 7-9


Vučić najavio promene na čelu nekih javnih preduzeća\nBeta 14. juna 2016. 14:15\nPremijer Srbije Aleksandar Vučić najavio je danas da će biti promenjeni direktori nekih javnih preduzeća.\n„Biće više promena u različitim javnim preduzećima. Odlučivaćemo u skladu s rezultatima koji su postignuti“, rekao je Vučić na konferenciji na novinare u Vladi Srbije.\nOn je istakao da niko ne sme od njega da traži da bilo ko bude imenovan za direktora nekog javnog preduzeća.\n„Ne postoji niko na kugli zemaljskoj ko na mene može da utiče“, kazao je Vučić.\nVučić je izjavio i da je razgovarao sa predstavnicima kompanije Boš o budućim planovima.\nOn je rekao da se trenutno pregovara sa 57 kompanija koje žele da investiraju u Srbiji.\nOn je naveo da se u Srbiji povećava broj investicija, a da je po broju radnih mesta koje su strane investicije generisale Srbija druga u Evropi, posle Madjarske. „Zauzimamo drugo mesto u Evropi, kao mesto u kome su se generisale direktne strane investicije, odmah posle Madjarske“, naveo je on.\nVučić je kazao da će Srbija nastaviti evropski put, kao da će biti posvećena tom putu, ali da će nastaviti svoju odličnu saradnju sa Rusijom i Kinom.\n„Mislim da je to nešto od velikog značaja i to govori o pouzdanosti i sigurnosti i bezbednosti ulaganja u našu zemlju, jer naša politika je strateški dobro postavljena. Ona se ne menja u skladu sa političkim prilikama ili ličnim odnosima. Ona prati taj pravac koji donosi najbolje rezultate za gradjane Srbije“, rekao je on.\nVučić je rekao da će nastojati da se Vlada Srbije formira što pre.\n„Čim se završi formiranje pokrajinske vlade, krenućemo u proces formiranje republičke vlade. Čeka nas mnogo poslova i odgovorni zadaci…“, kazao je Vučić.


Nauka je dokazala: Evo zašto kafa spašava živote - Portal 072info\n31. Avgusta 2016. Vrijeme objave: 18:05 sati\nVeć dugo vremena vodi se debata o uticaju kafe na zdravlje. I dok je ranije ovaj napitak imao negativnu reputaciju kada je reč o zdravstvenim efektima, nove studije ukazuju na njegove moguće zdravstvene dobrobiti.\nRanije studije ukazuju na to da bi kafa mogla biti dobra u borbi protiv dijabetesa i nekoliko vrsta raka, a najnovije pokazuju da ima i potencijalne dobrobiti za psihičko zdravlje.\nNaučnici su nedavno potvrdili da su ljudi koji su pili kafu bili pod manjim rizikom da počine samoubistvo. To su pripisali kofeinu, s obzirom na to da nisu primetili iste efekte kod ljudi koji su pili kafu bez kofeina.\nKafa bi mogla i da olakša simptome depresije, jer omogućava otpuštanje hormona endorfina, poznatog kao “hormon sreće”.\nSamsung Galaxy Note 7 prvi vodootporni Galaxy Note sa najviše poboljšanja dosad\nŠta jesti tokom zime\n072info 31. Decembra 2019. 30. Decembra 2019.\n072info 21. Novembra 2019. 21. Novembra 2019.\nHrvati po potrošnji kafe dvadeseti na svijetu\n„Jutarnja selfie poezija“ glumaca Bosanskog narodnog pozorišta Zenica\nSkupština ZDK u petak po hitnom postupku usvaja rebalans budžeta


Uvedene posebne mere u vrtićima: Provetravanje, pranje igračaka...\nU beogradskim vrtićima uvedene su mere zaštite radi sprečavanja širenja korona virusa u kolektivima. Preporučene su sledeće mere:\n* Rano ujutru zaposleni u vrtiću dužni su da provetre sve prostorije pre ulaska dece, dok su rukovodioci u obavezi da omoguće otključavanje tih prostorija, kako bi se ova mera nesmetano sprovela.\n* Obavezan je i boravak dece na otvorenom prostoru, bila to terasa, dvorište vrtića ili javna površina, kako u prepodnevnim tako i u poslepodnevnim satima, dok je za vreme odsustva dece iz prostorija potrebno dodatno ih provetriti.\n* Najduže na sat i po vremena vaspitači izvode decu iz soba kako bi ih provetrili na pet minuta, a otvaranje prozora i terasnih vrata obavezno je nakon doručka, u vreme boravka na otvorenom, pre i posle popodnevnog odmora kao i posle ručka.\nPranje ruku, duvanje nosa\n* O pravilnom pranju ruku trebalo bi da brinu ne samo deca, već i odrasli. Deca u vrtićima od medicinskih sestara uče kako da pravilno peru ruke i brišu ih papirnim ubrusima, da bi higijena bila na što višem nivou.\n* Deca ruke peru pod nadzorom vaspitača ili sestara, a ono je obavezno ujutru nakon ulaska deteta u vaspitnu grupu, nakon korišćenja toaleta, pre i posle obroka, ulaska u sobu nakon boravka napolju ili u fiskulurnoj sali.\n* Kada pomažu deci da duvaju nos, vaspitači maramice odmah bacaju u kantu i u obavezi su da nakon toga operu ruke.\nDezinfekcija i pranje igračaka\n* Svakog jutra u tačno određeno vreme dezinfikuju se prostorije vrtića, a obavezno je i svakodnevno pranje i dezinfekcija igračaka za jasle u mlađoj grupi, dok se u ostalim grupama to obavlja prema potrebi.\n* U vrtićima se posteljine menjaju po utvrđenom rasporedu, a meke igračke se svakodnevno redukuju i peru. Zaposleni u ovim ustanovama vode evidenciju o tome kada su dezinfikovane igračke.\nSamo deca sa potvrdom da su zdrava\n* Svako dete koje ide u vrtić mora da ima zdravstvenu potvrdu da je zdravo i uredno vakcinisano. Ovo se naročito odnosi na primanje MMR vakcine.\n* Opšte stanje dece pod strogim je nadzorom, a u slučaju simptoma virusa, kao što su curenje nosa, povišena temperatura i malaksalost, vaspitači izdvajaju dete i u obavezi su da pozovu njegove roditelje. Ukoliko se roditelj ne javlja na poziv, naredni korak je pozivanje hitne medicinske pomoći, koju dete čeka u sobi za izolaciju.\nI zaposleni pod kontrolom\n* Vaspitači konstantno prate broj prisutne dece i redovno proveravaju razloge njihovog odsustva. Takođe, zaposleni koji imaju simptome bolesti odmah se udaljavaju sa radnog mesta.


Stranačke aktivnosti\t Thu, 06.01.2022. 15:37\nKO SDP BiH Tuzlanskog kantona pozdravlja i u potpunosti podržava sankcije SAD-a izrečene zbog pokušaja rušenja Dejtonskog mirovnog sporazuma i Ustava BiH, kao i za zloupotrebu vlasti i korupciju u BiH.\nPoručujemo da je država BiH najvažnija i veća od bilo koje političke stranke i bilo kojeg pojedinca.\nSAD su najiskreniji i najvažniji prijatelj BiH, zaslužne za održivost BiH, te poručujemo da će i dalje biti naš najvažniji partner, te da ćemo kroz zajedničku saradnju i nakon što se objave ostala 52 imena kojima će biti izrečene sankcije, odrediti koje konkretne korake poduzeti.\nOvom prilikom ističemo da je Vlada TK i vladajuća većina u Skupštini TK u proteklom perirodu imala izuzezno dobru saradnju s Američkom ambasadom u BiH u pogledu borbe protiv organizovanog kriminala i korupcije, te očekujemo da ćemo tu saradnju ojačati i u narednom periodu.\nBorba protiv svih oblika korupcije i kriminala jedno je od glavnih opredjeljenja SDP-a i Vlade TK, što pokazuju i konkretne aktivnosti niza antikoruptivnih mjera, koje je poduzela aktuelna Vlada TK, kao jedina od svih dosadašnjih Vlada u TK, a neposredno po preuzimanju mandata.\nNapominjemo da je Vlada TK donijela niz zakonskih rješenja u pogledu borbe pritiv kriminala i korupcije, a posebno izdvajamo Zakon o porijeklu i kontroli imovine izabranih dužnika, nositelja izvršnih funkcija i savjetnika TK, te oformila Ured za borbu protiv korupcije.\nPovodom sankcija, koje je State Department uveo predsjedniku PDA naglašavamo da najozbiljnije shvatamo poruku SAD-a i u skladu s tim ćemo, kao ozbiljna partija, na svojim organima donijeti stav i o tome upoznati javnost.\nPozivamo SDA i DF na principijelu politiku, shodno njihovom jučerašnjem oglašavanju u medijima, te ih podsjećamo da bi na tragu te „principijelnosti“ trebali i sami poduzeti iste korake koje traže od nas, s obzirom na to, da su u vlasti na višim nivoima sa SNSD-om, čiji je predsjednik Milorad Dodik na „crnoj listi“ SAD-a.\nStabilna država i zaštita institucija BiH uvijek je, a naročito u ovom nezahvalnom momentu imperativ svih nas, koji ovu zemlju volimo i čuvamo njen integritet.\nKlub zastupnika SDPBiH uložio amandmane na budžet FBiH za pomoć povratnicima


Ričard Morningstar: Posledice gruzijske krize na svetske cene nafte\nRičard Morningstar je bivši glavni američki pregovarač za izgradnju naftovoda Baku-Tbilisi-Džejhan, drugog po veličini u svetu, putem kojeg se uglavnom snabdevaju evropske zemlje. U ekskluzivnom razgovoru za Glas Amerikera, Morningstar komentariše moguće posledice gruzijske krize na svetske cene nafte i izglede da zapadni investitori nastave da ulažu u izgradnju novih naftovodnih instalacija u energetski bogatom, ali politički nestabilnom području Kavkaza.\nNaftovod, koji ide od Azerbejdžana preko Gruzije do turske luke Džejhan, već je prošle nedelje zatvoren zbog eksplozije na instalacijama u istočnom delu Turske. U međuvremenu, manji deo tog naftovoda kod Supse u Gruziji je zatvoren iz bezbednosnih razloga. Rusija je od početka bila protiv izgradnje tog naftovoda, kaže Ričard Morningstar.\n«Rusija nije nikada bila zadovoljna tim naftovodom. Lično sam bio angažovan u pregovorima o izgradnji tog objekta krajem 1990-tih. Rusi su tada bili frustrirani tom idejom i još uvek ih to frustrira. Ipak sumnjam da bi Rusija direktno ometala rad naftovoda, jer bi to još više narušilo odnose sa Sjedinjenim Državama. Međutim, sasvim je moguće da bi Rusija, ukoliko bude dominirala Gruzijom mogla, na primer, da počne da naplaćuje tranzit. Najnoviji događaji, takođe, pokazuju koliko je važno da se što pre izgrade naftovodi i gasovodi koji ne prolaze kroz Rusiju, i koliko je važno da se ne dozvoli Rusiji da ostvari monopol nad resursima u regionu Kaspijskog mora.»\nMeđutim, naš sagovornik potrvđuje da neki zapadne kompanije počinju da zaziru od poslovanja u nestabilnim regionima kao što je Kavkaz.\n«Poslovanje u tom području je prava avantura, ali dodao bih da ulaganje u tom regionu nije ništa manje rizično od investiranja u Rusiji. Samo pogledajte šta se dogodilo mnogim investitorima koji su poslovali u Rusiji. Mnogi od njih su ometani od strane ruskih vlasti. Međutim, Kavkaz poseduje velike rezerve energenata i postoji veliki interes za njihovom eksploatacijom. Mislim da će većina kompanija nastaviti sa ulaganjima i naći načina da prevaziđe teškoće na koje nailazi.»\nNa pitanje da li bi produžena kriza u Gruziji mogla da dovede do porasta cene nafte na svetskom tržištu, Morningstar odgovara.\n«Cena nafte zavisi od mnogih faktora. Naftovod Baku-Džejhan za sada ne prenosi ogromne količine nafte. Kroz taj naftovod teče svega oko 850 hiljada barela nafte dnevno. Očigledno da nije dobro da naftovod ne radi. Medjutim, s druge strane reč je o količinama koje su toliko male da ne mogu mnogo da utiču na kretanje cene nafte na svetskom tržištu.»\nU ovom trenutku je najvažnije, kaže Ričard Morningstar, da Sjedinjene Države i Evropska Unija utvrde zajedničku energetsku politiku kako među zapadnim saveznicima ne bi došlo do nesuglasica kada su u pitanju odnosi sa Rusijom.


Istorija Slovena: TAJNA "GOMILE KAMENJA" u Pionirskom parku:\nTAJNA "GOMILE KAMENJA" u Pionirskom parku:\nPriča o veličanstvenoj pobedi koje nema u udžbenicima istorije\nU današnjem Pionirskom parku, preko puta Narodne skupštine u Beogradu, decenijama stoji usamljeni i naizgled urušeni spomenik. Samo upućeniji znaju da ovo nije tek obična gomila kamenja, već trag srpske istorije neverovatne vrednosti - osmatračnica sa Kajmakčalana, nemi podsetnik na cenu koja je plaćena za slobodu našeg naroda.\nAutor: A. Bogdanović Foto: Wikipedia\nMalo je bitki koje su tako snažno uticale, ne toliko na ishod, koliko na moral i stanje srpske vojske u Prvom svetskom ratu, kao što je to bila bitka na Kajmakčalanu. I danas, kada se obeležava 100 godina od ovog sudbonosnog sukoba na dalekoj granici Grčke i Makedonije, istoričari govore o njenom značaju i činjenici da je reč o prvoj pobedi srpske vojske posle povlačenja preko Albanije.\nMesto sukoba Bugari su zvali Borisov grad - neosvojivo mesto. Tako je i bilo do dolaska srpske vojske...\nOsvajanje Kapije slobode\nOsmatračnica je u Beograd stigla 1918. godine, Foto: Dnevno.rs/Petar Marković\nZa Srbe, bitka je bila početak povratka kući. Posle duge i u istoriji nezapamćene golgote preko Albanije koja je Srbiju stajala nebrojano života, Kajmakčalan je postao mesto koje se ne sme izgubiti jer će se tako, simbolično, izgubiti i svaka šansa za povratak u domovinu. Tako je i nastao naš naziv za ovo mesto - Kapije slobode - mesto na kome su srpski vojnici prvi put posle dve godine rasejanja ponovo zakoračili u svoju zemlju.\nKako bi pobeda zauvek ostala upamćena, srpska vrhovna komanda je odlučila da vrh Kajmakčalana – osmatračnicu srpskih trupa, ponese sa sobom u domovinu. Nakon pobedonosnog povratka u zemlju, ona je postavljena u blizini dvora, u današnjem Pionirskom parku.\nTako bar priča kaže...\n"Gomila kamenja" u Pionirskom parku\nKamenje od koga je bila sačinjena osmatračnica na Kajmakčalanu je sakupljeno i volovskim kolima preneto u Beograd gde je ponovo sastavljeno.Međutim, u godinama koje su usledile našli su se i oni koji su osporili autentičnost ove kompozicije iako ja čvrsto verujem da je reč o originalu. Jedan od razloga zbog koga se osporava je činjenica da je pre Drugog svetskog rata Pionirski park bio prostor zatvoren za javnost u sklopu dvorske bašte – objašnjava za Dnevno.rs Neda Kovačević, dobar poznavalac spomenika i prestoničkih priča.\nZvanično, osmatračnica je u Beograd stigla 1918. godine, u vreme kada je i srpska vojska pobedonosno umarširala u prestonicu. Ispred spomenika danas se nalaze imena svih generala srpske vojske, zaslužnih za veliku pobedu u Prvom svetskom ratu.\n– Table sa imenima i likovima generala su postavljene mnogo kasnije. Bilo je to 1988. godine nakon čega je ovo i zvanično postao spomenik – kaže Neda Kovačević i dodaje da je svakako reč o izuzetno vrednom tragu istorije, iako njegova autentičnost nije potvrđena "100 posto".\nLikovi i imena srpskih generala zaslužnih za pobedu u Prvom Svetskom ratu, Foto: Dnevno.rs/Petar Marković\nBitka na Kajmakčalanu bila je prvi korak ka velikom povratku srpske vojske. Nakon nje, saveznici su dobili dokaz da na Srbiju još uvek mogu da računaju. Neprijatelji su shvatili da Solunski front nije tek sporedno ratište i da će se upravo na njemu odlučivati sudbina Prvog svetskog rata. Svet je video da se Srbi vraćaju kući!\nZato, kada danas prođete pored ovog mesta u Pionirskom parku, zastanite na trenutak. Bio ovo original ili samo replika istorijske osmatračnice, ipak je dobro pogledajte - ona je nemi podsetnik na cenu koja je plaćena za slobodu srpskog naroda.\nОбјавио Ilir у 04:56:00\n▼ сеп 22 (7)\nBigarski vodopad,Rumunija,u blizini sela Božovići\nDvorac porodice Korvin – Hunjadi\nMegaliti Bugarske - tračansko svetilište Beglik Ta...\nAntropomorfna figurina sa tišičnim stilskim karakt...


Brnabić: Ove godine očekujemo tri milijarde evra direktnih stranih investicija | N1 Srbija\nBrnabić: Ove godine očekujemo tri milijarde evra direktnih stranih investicija\n18.01.2019. |11.55 >12.43 |\nPremijerka Ana Brnabić izjavila je da Srbija ostaje duboko posvećena evropskim integracijama i pouzdan partner Briselu, bez obzira na izazove koji očekuju samu Evropsku uniju i dodala da se ove godine očekuje tri milijarde evra stranih direktnih investicija.\nOna je ocenila da te investicije pokazuju da se Srbija doživljava kao stabilno poslovno okruženje i dodala da su najveći rezultati postignuti u ekonomskim reformama.\n"Ova godina biće godina ogromnih izazova za EU, kao što je pitanje Bregzita i održavanje izbora", rekla je Brnabić na šestoj sednici Nacionalnog konventa o EU.\nPrema njenim rečima, to će verovatno značiti manje interseovanje za proširenje, ali Srbija bez obzira na to mora da nastavi da instisitira na reformama i njihovoj primeni.\nOna je rekla da je najvažnije političko pitanje Srbije odnos sa Prištinom, za koji je ocenila da moramo da rešimo zbog nas samih, a ne zato što to neko traži od nas kao neki uslov.\nŠef Delegacije EU u Srbiji Sem Fabrici kazao je da ova godina, bez obzira što se održavaju izbori i odredjuje budžet EU, neće udaljiti tu zajednicu od prioriteta, a to je prtistupanje novih članica.\n"Ohrabrujem Srbiju da ostane ambiciozna i posvećena evrointegracijama, a EU će uraditi svoj deo posla", rekao je Fabrici.\nOn je ocenio da se Balkan kreće ka EU i očekuje da se taj posao nastavi i ove godine, ali je napomenuo da se pristupanje EU ne dešava "preko noći", već je potrebna energija čitavog društva.\nMinistarka zadužena za evropske integracije Jadranka Joksimović rekla je da poslednje istraživanje javnog mnjenja iz decembra pokazuje stabilnu podršku EU.\n"Posebno zadovoljstvo je porast podrške građana sprovođenju reformi, bez obzira da li je to vezano za evrointegracije. Većina građana pokazuje zreo, racionalan pristup u odnosu na EU i proces pristupanja", ocenila je Joksimović.\nPremijerka Ana Brnabić izjavila je da Železara Smederevo u ovom trenutku nije ugrožena, iako Srbija ne može da bude isključena iz mehanizma kvota o izvozu čelika.\nGovoreći o razgovorima sa predstavnicima EU, ona je rekla da ima političke garancije da će se raditi na nedeljnom nivou ako dodje do neke opasnosti za Železaru.\n"Evropska komisija i Vlada će brzo reagovati u tom slučaju", rekla je Brnabić novinarima u Skupštini Srbije.\nOna je kazala da nije zabrinuta i da u EU shvataju koliko je Železara važna za ekonomsku stabilnost Srbije, te da očekuje da će sve biti u redu.\n"Očekujem još jedan sastanak sa (predsednikom evropske komisije Žan Klodom) Junkerom, da zaključimo ovu temu i da se vratim sa još jednim setom garancija", rekla je Brnabić.\n"U pripremi sistem socijalnih karata, ubuduće bolja sociljalna zaštita"\nPremijerka Ana Brnabić izjavila je da se intenzivno radi na pripremi boljeg sistema socijalnih davanja i da je plan da do kraja godine bude usvojen zakon o socijalnim kartama.\n"Socijalne karte biće jedan od najtežih i najkompleksnijih poslova koji nas očekuje, ali ukoliko se sistem napravi kako treba to će biti i najveća sistemska promena u našoj socijalnoj politici", kazala je Brnabić na sednici Nacionalnog konventa o EU.\n"Mora da se uvede evidencija za sve postojeće korisnike, odnosno registar socijalnih karata gde će se podaci ukrštati kako se ne bi dolazilo u situaciju da po socijalnu pomoć dolazi neko u 'audiju 8' što se trenutno i dešava", kazala je premijerka.\nIstakla je da će posle te reforme tačno znati ko treba da prima socijalnu pomoć i da će izdvajanja iz budžeta za najugoroženije biti veća.\nNacionalni konvent Ana Brnabić Sem Fabrici Jadranka Joksimović EU Evropska unija strane investicije socijalne karte Železara Smederevo\nToliko svake godine stiže iz Nemačke od gastarbajtera.\nLazes gospodzo za sve novce! Najgori smo nazalost zbog vas i toga smo svesni.\nJedina direktna strana investicija je novac koji naši ljudi rasuti po svetu šalju rodbini u Srbiju da bi imali leba da jedu! Vama je u cilju da nas je sve više u inostranstvu!


Određivanje mutacionog statusa rearanžiranih gena za teške lance imunoglobulina (IGHV) kod pacijenata obolelih od hronične limfocitne leukemije\nHronična limfocitna leukemija (CLL) je najčešći oblik leukemije u Evropi i Severnoj Americi gde obuhvata oko 30% svih leukemija, i manifestuje se kao klonska ekspanzija zrelih CD5+ CD19+ CD23+ sIgMlow B limfocita. Iako je CLL klinički izrazito heterogeno oboljenje, poslednjih godina je otkriveno nekoliko novih molekularnih markera koji pokazuju asocijaciju sa tokom i prognozom bolesti. Mutacioni status rearanžiranih gena za teške lance imunoglobulina (IGHV) se pokazao kao najinformativniji prognostički marker koji je stabilan tokom vremena i može se odrediti u bilo kom trenutku bolesti. Pacijenti bez ili sa malim procentom IGHV mutacija obično imaju mnogo agresivniji oblik bolesti i lošiju prognozu od pacijenata sa mutiranim IGHV.\nPočetni materijal za ovu analizu je RNK izolovana iz mononuklearnih ćelija periferne krvi. IGHV mutacioni status se određuje RT-PCR amplifikacijom i direktnim sekvenciranjem klonalnog IGHV rearanžmana.\nCena analize iznosi 30.000,00 din sa PDV-om.\nsa naznakom za analizu određivanja mutacionog statusa rearanžiranih gena za IGHV kod CLL.


Nemoguće zabiti klin u odnose Rusije i Kine - Sputnjik Srbija\n18:05 29 Mart 2020\n12:41 27.07.2019 (osveženo 12:44 27.07.2019) Preuzmite kraći link\n„Rusko-kineska strateška saradnja ima snažnu unutrašnju pokretačku silu koje nije podložna uticaju spoljnog faktora, i svaki pokušaj da se zabije klin u rusko-kinesku saradnju neće biti krunisan uspehom“, izjavio je Lavrov.\nVan Ji je naglasio da „obe strane treba da preduzmu napore za realizaciju važnih sporazuma koje su postigli lideri država“. Prema njegovim rečima, treba raditi na postizanju novih rezultata, jačanju uzajamnog političkog poverenja, intenziviranju humanitarne razmene i širenju poslovne saradnje, posebno u sferi visokih tehnologija i energetike.\nMinistri su se, kako je saopštilo Ministarstvo spoljnih poslova Kine, složili da je potrebno realizovati važne dogovore koje su postigli lideri Rusije i Kine i unapređivati razvoj sveobuhvatnog partnerstva i strateške saradnje u novoj epohi.\nLavrov i Van su, između ostalog, razgovarali i o nuklearnom problemu Irana i o venecuelanskoj krizi.\n„Kina je sprema da rame uz rame s Rusijom štiti prava i interese naših država i zalaže se za nepristrasnost i pravdu u međunarodnim poslovima, kako bismo, oslanjajući se jedni na druge, promovisali regionalni i globalni mir i stabilnost“, dodao je Van.\nBRIKS, Kina, Rusija


Nastavak serije “Uvod u anatomiju”: Šta se desilo Meredit Grej?! : TV Novele\nČlanak objavljen: 09.01.2016 u 18:45 časova\nFanovi serije “Uvod u anatomiju” moraju još malo da sačekaju do povratka svojim omiljenih lekara na male ekrane. A na kraju prošle sezone ostala su otvorena mnoga pitanja, poput onog – šta se desilo sa sestrom Ovena Hanta?!\nIpak, najveći šok za gledaoce je svakako najava novih epizoda, u kojima se vidi kako Meredit Grej leži na podu, prekrivena krvlju.\nDa li je moguće da je autorka serije Šonda Rajms, nakon Patrika Dempsija, koji je igrao Mereditinog supruga Dereka Šeparda, odlučila da “smakne” i glavnu glumicu, Elen Pompeo? Baš kao što ubija jednog po jednog, za koga god se gledaoci vežu. Kao da mrzi sopstvene likove…\nPrvi na listi “smaknutih” bio je lik Džordža O’Malija, kog je igrao Ti Ar Najts, a koji se našao već u prvoj sezoni u centru skandala, i to ne svojom krivicom. Naime, glumac Isaja Vašington uvredio ga je na račun seksualne orijentacije, zbog čega je izbačen iz serije lik Prestona Berka. U petoj sezoni i Najts je ispao iz glumačke postave tako što je brutalno ubijen, jer “sa Šondom Rajms nije našao zajednički jezik”.\nIzi Stivens, koju je glumila Ketrin Hejgl, napustila je seriju nakon šest sezona, iako su problemi trajali još od četvrte, kada je lepa glumica javno kritikovala svoj lik, rekavši da nije dovoljno kvalitetno napisan, pa je čak i odbila nominaciju za Emi nagradu.\nSasvim sigurno jedan od najgorih poteza Rajmsove bilo je ubistvo Marka Slouna. Lik koji su žene obožavale, a igrao ga je Erik Dejn, u seriji je bio od druge sezone, a umro je u devetoj, od posledica pada aviona. U toj nesreći poginula je njegova voljena Leksi Grej, koju je igrala Kajler Li, a kao “opravdanje” za njen odlazak navedeno je to što je navodno želela više da se posveti porodici.\nA onda, kada se zamalo provukla i sve joj je umalo oprošteno, rešila je da ubije Dereka Šeparda, jednog od dva najvažnija lika u seriji. Navodno je poginuo u saošbraćajnoj nesreći, a Patrik Dempsi još uvek nije otkrio zašto je napustio seriju, iako se šuškalo da se na poslu ponašao kao diva, zavodio koleginice, mada je najverovatnije da je bilo nemoguće da sarađuje sa Šondom Rajms, kao i ostali.\nTako, ne bi nas iznenadilo da Šonda zaista ubije Meredit. Saznaćemo od 18. januara, na Foks Lajfu.\nKljučne reči: derek šepard, elen pompeo, krv, Meredit Grej, napad, Patrik Dempsi, Sonda Rajms, uvod u anatomiju\n« PrethodnoGlumica srpskog porekla omiljena na kablovskoj\nSledeće »Kako danas izgleda klinac iz serije “Dva i po muškarca”


VIMBLDON: Nole prvo sa Vordom\nPrvi nosilac Novak Đoković odbranu titulu na ovogodišnjem Vimbldonu počeće protiv petog britanskog igrača Džejmsa Vorda, koji na ATP listi zauzima 177. mesto.\nMomak iz Londona, koji je isto godište kao Novak, nikada nije odmeravao ranije snage sa najboljim igračem sveta, a na Vimbldonu najbolji rezultat ostvario je prošle godine, kada je stigao do trećeg kola, gde ga je zaustavio Vasek Pospišil.\nSrpski as bi u drugoj rundi mogao da se susretne sa Francuzom Adrianom Manarinom, 54. sa liste najboljih igrača sveta, zatim bi rival u trećem kolu mogao da mu bude visoki i snažni Amerikanac Sem Kveri, protiv kojeg ima skor u pobedama 8-1.\nPrema očekivanom raspletu Đoković bi u osmini finala mogao da ima ozbiljniji test protiv iskusnog Davida Ferera, trenutno 14. igrača sveta. Srpski teniser upornog Španca pobedio je ukupno 16 puta u karijeri, uz pet poraza, od čega je poslednjih 10 u nizu rešio u svoju korist.\nPrema žrebu potencijalni rival u četvrtfinalu Đokoviću, koji je tri puta osvajao trofej na Vimbldonu u karijeri, mogao bi da bude Kanađanin Miloš Raonić, u polufinalu Rodžer Federer, dok bi u finalu mogao da odmeri snage sa drugim igračem sveta Endijom Marejom.\nU Marejevom delu žreba nalaze se i Dominik Tim, Rišar Gaske i Sten Vavrinka, sa kojim bi mogao da se susretne u polufinalu.\nMarej će u prvoj rundi igrati protiv zemljaka Liama Brodija, 234. sa ATP liste, Federer će za prvog rivala imati Argentinca Gvida Pelju, dok će Vavrinka prvo ići na Amerikanca Tejlora Frica, koji je ove sezone napravio veliki napredak na ATP listi, a potom bi potencijalni rival mogao da mu bude Huan Martin del Potro.\nOstali srpski teniseri koji nastupaju na Vimbldonu ove sezone imaće ozbiljan izazov.\nViktor Troicki, kao 25. nosilac u prvom kolu igraće protiv kvalifikanta, dok će Janko Tipsarević odmah na startu odmeriti snage sa Žilom Simonom, koji je 16. favorit za titulu u Londonu.\nTipsarević, koji se prema zaštićenom renkingu našao u žrebu za treći grend slem sezone, protiv Simona ima skor 2-8. Poslednji put sastali su se prošle godine na turniru u Bukureštu i Francusz je slavio sa 7:5, 6:4.\nDušan Lajović na početku takmičenja za rivala će imati Nemca egzotičnog izgleda Dastina Brauna, 88. igrača sa ATP liste.